open-index/open-wikipedia-markdown huggingface dataset:
తెలకపల్లి విశ్వనాథ శర్మ

**తెలకపల్లి విశ్వనాథ శర్మ** ప్రముఖ సంస్కృతాంధ్ర పండితులు.
## జీవిత విశేషాలు
ఆయన ఉస్మానియా విశ్వవిద్యాలయం నుంచి 1963లో సంస్కృత విభాగంలో, ఎం.ఏ గోల్డ్‌మెడల్ పొందిన తొలి వ్యక్తిగా వినుతికెక్కారు. ఆయన హైదరాబాద్ లోని ఆంధ్ర ప్రాచ్య కళాశాలలో సంస్కృత ఉపన్యాసకుడిగా పనిచేశారు. తర్వాత 1965లో మహబూబ్‌నగర్ జిల్లా పాలెం ఓరియంటల్ కళాశాల ప్రిన్సిపాల్‌గా పనిచేసి 1993లో పదవీ విరమణ చేశారు. ప్రాకృతం, తెలుగు, సంస్కృతం, గ్రీకు సహా ఇతర విదేశీ భాషలపై పట్టు ఉన్న విశ్వనాధ శర్మ సంస్కృతాంధ్ర కవితలు అముద్రితంగానే ఉన్నాయి. దూరదర్శన్‌లో కొన్నేళ్ళపాటు విశ్వనాధ శర్మ భాషణలతో పాటు శివపురాణ కార్యక్రమం నిర్వహించారు. అవి బాగా ప్రాచుర్యం పొందాయి. సంస్కృత గ్రంథాలను తెలుగులోకి అనువదించడంలో ఘనాపాఠీగా పేరున్న ఆయన రాసిన పరాశర మాధవీయం, కాళిదాస జ్యోతిష గ్రంథం బహుళ ప్రాచుర్యం పొందాయి.

మైసూరులోని దత్తపీఠాథిపతి శ్రీ గణపతి సచ్చిదానంద స్వామి ఆశ్రమంలో విశ్వనాథశర్మ దాదాపు ఐదు సంవత్సరాలు సంస్కృతం బోధించారు. అనేక గ్రంథ, శాస్త్రాలను సంస్కృతం నుంచి తెలుగులోకి అనువదించాలన్న ఆయన తృష్ణను మాజీ డిజిపి అరవిందరావు నెరవేర్చారు. అరవిందరావు చేయూతతో అనేక సంస్కృత గ్రంథాలను, విశ్వనాథశర్మ తెలుగులోకి అనువదించారు.
## వ్యక్తిగత జీవితం
ఆయనకు ఇద్దరు కుమారులు, ముగ్గురు కుమార్తెలు ఉన్నారు. ఆయన మే 10 2016 న మరణించారు.
## మూలాలు

## ఇతర లింకులు

వర్గం:సంస్కృత పండితులు
వర్గం:సంస్కృత రచయితలు
వర్గం:2016 మరణాలు
నర్రా రవికుమార్

**నర్రా రవికుమార్** (**Narra Ravi Kumar**) భారతదేశ వ్యాపారవేత్త, సామాజిక కార్యకర్త. ఆయన సికింద్రాబాదుకు చెందినవారు. ఆయన దళితుల అభ్యున్నతికి కృషిచేస్తున్న వ్యక్తిగా సుపరిచితులు. ఆయనకు భారతదేశ నాల్గవ అత్యున్నత పురస్కారం పద్మశ్రీ అందుకున్నారు.
## జీవిత విశేషాలు
నర్రా రవికుమార్ సెప్టెంబరు 1 1963 న సాధారణ ఆర్థిక పరిస్థితి గల తాపీమేస్త్రి అయిన స్వర్గీయ శంకరయ్యకు జన్మించారు. ఆయన తెలంగాణ రాష్ట్ర రాజధాని అయిన హైదరాబాదుకు జంట నగరమైన సికింద్రాబాదులో మురికివాడలో నివసించేవారు. రవికుమార్ బి.యస్సీ డిగ్రీని పొంది న్యాయవిద్యలో కూడా పట్టభద్రుడైనాడు. తరువాత ఆయన ఎల్.ఎల్.ఎం మాస్టర్స్ డిగ్రీని పొందారు. ఆయన జర్నలిజంలో, పబ్లిక్ రిలేషన్స్ లలో డిప్లొమాలు కూడా పొందారు.

పద్మశ్రీ అవార్డు గ్రహీత నర్రా రవికుమార్ బహుముఖ మూర్తిమత్వం కలిగియుండేవారు. ఆయన వెనుకబడిన నేపథ్యంలో జన్మించినప్పటికీ దళిత సాధికారికతకు అద్ధం పట్టే విధంగా గుర్తింపు పొందారు.

ఆయన మురికివాడలోని జన్మించాడు. ఆయన తండ్రి రోజువారీ తాపీపని చేసేవారు. తల్లి పనిమనిషిగా ఉండేవారు. రవి తన విద్యాభివృద్ధికోసం దృష్టిమరల్చి న్యాయశాస్త్రంలో డిగ్రీని, పోస్టుగ్రాడ్యుయేషన్ డిగ్రీ, జర్నలిజం, పబ్లిక్ రిలేషన్స్ లలో డిప్లొమాలను పొందారు. ఆయన తన లక్ష్యాన్ని చేరుకొనుటకు వ్యాపార రంగంలో ప్రవేశించారు.
## వ్యాపారవేత్తగా
రవి ఇన్‌ఫ్రా రంగంలో అడుగుపెట్టారు. ఆయన శాంతి చక్ర అసోసియేట్స్, ఆదిత్య కమ్యూనికేషన్‌ సంస్థలో చేరి నిర్మాణ పరిశ్రమలో అడుగుపెట్టాడు. ఆయన ఆంధ్రప్రదేశ్ లో నివాస యూనిట్లను తయారుచేయుట, అపార్టుమెంటులో గృహనిర్మాణాలు మొదలైన పనులు చేపడుతున్నారు.

## అవార్డులు, గుర్తింపులు
ఆయనకు 2014 లో పద్మశ్రీ పురస్కారం లభించింది.
## మూలాలు

## ఇతర లింకులు
* 
* 

వర్గం:1963 జననాలు
వర్గం:జీవిస్తున్న ప్రజలు
వర్గం:పద్మశ్రీ పురస్కారం పొందిన తెలంగాణ వ్యక్తులు
వర్గం:దళిత ఉద్యమకారులు
వర్గం:హైదరాబాదు జిల్లా వ్యాపారవేత్తలు
వర్గం:హైదరాబాదు జిల్లా సామాజిక కార్యకర్తలు
తెలకపల్లి

# తెలకపల్లి రవి : ప్రముఖ రచయిత, పత్రికా సంపాదకుడు, రాజకీయ విశ్లేషకుడు.
# తెలకపల్లి విశ్వనాథ శర్మ ప్రముఖ సంస్కృతాంధ్ర పండితులు.
తోరాటి సత్యనారాయణ

**తోరాటి సత్యనారాయణ** మాజీ నక్సలైట్, తూర్పు గోదావరి జిల్లా కడియం మండల పరిషత్ మాజీ అధ్యక్షుడు. ఆయన బడుగువర్గాల ఆశాజ్యోతిగా జననేతగా ఉద్యమశీలిగా మాజీ నక్సలైటుగా నిరుపేదల పాలిట అభ్యున్నత వ్యక్తిగా ఎన్నో సేవలందించారు.
## జీవిత విశేషాలు
కడియంకు చెందిన తోరాటి 1953లో తోరాటి గన్నియ్య సోమాలమ్మ దంపతులకు మూడవ సంతానంగా జన్మించారు. చిన్నప్పటినుంచి అభ్యుదయ భావాజాలంవైపు అడుగులు వేస్తూ మావోయిస్టు పార్టీలో చేరారు. 1995లో కాంగ్రెస్‌పార్టీ నుంచి కడియం ఎంపిపిగా గెలుపొంది ఐదేళ్ళపాటు మండలాభివృద్దికి ఎనలేని సేవలందించారు. పీసీసీ సభ్యునిగా, నియోజకవర్గ అభివృద్ధి కమిటీ సభ్యునిగా, కార్మికనేతగా, విప్లవయోధుడిగా నియోజకవర్గంలోని ప్రజల హృదయాల్లో చెరగని ముద్ర వేసుకున్నారు.

## ఉద్యమకారునిగా
పీపుల్స్‌వార్ వ్యవస్థాపకుడు కొండపల్లి సీతారామయ్య, వరవరరావు, గద్దర్, సత్యమూర్తి వంటి వారితో తోరాటి కలిసి పలు ప్రజాపోరాటాల్లో, నక్సల్ ఉద్యమాల్లో చురుగ్గా పాల్గొన్నారు. 1974లో ఖైదీలను విడిపించేందుకు రాజమహేంద్రవరం సెంట్రల్‌జైలును బద్దలుగొట్టడానికి ప్రయత్నించిన సంఘటనలో తోరాటి ప్రధాన నిందితుడిగా ఉన్నారు.

1975లో మీసా కింద అరెస్టయి జైలు జీవితం గడిపారు. 1977లో నక్సలైట్ ఉద్యమం నుంచి బయటకు వచ్చి కడియం పరిసరాల్లో కార్మికులకు అండగా పలు పోరాటాల్లో పాల్గొన్నారు. రాజమహేంద్రవరం రూరల్ నియోజకవర్గంలో రాజకీయంగా కీలకంగా వ్యవహరించేవారు. 1989లో కాంగ్రెస్‌లో చేరారు. కడియం గ్రామ సర్పంచ్‌గా సేవలందించారు. 1995లో కడియం ఎంపీపీగా ఎన్నికయ్యారు.

## మరణం
ఆయన కొంతకాలంగా లివర్ వ్యాధితో బాధపడుతూ మే 15 2016 న మరణించారు.
## మూలాలు

## ఇతర లింకులు

వర్గం:1953 జననాలు
వర్గం:2016 మరణాలు
వర్గం:మావోయిస్టులు
వర్గం:తూర్పు గోదావరి జిల్లా నక్సలైట్లు
వర్గం:తూర్పు గోదావరి జిల్లా ఉద్యమకారులు
జాయింట్ ఎంట్రన్స్ ఎగ్జామినేషన్

**జాయింట్ ఎంట్రన్స్ ఎగ్జామినేషన్** (జెఈఈ) అనేది దేశవ్యాప్తంగా ఉన్న వివిధ ఇంజనీరింగ్ కళాశాలలు, కోర్సులలో ప్రవేశానికి నిర్వహించే అఖిల భారతదేశ సాధారణ ఇంజనీరింగ్ ప్రవేశ పరీక్ష. అత్యంత కఠినమైన ఇంజనీరింగ్ ప్రవేశ పరీక్షల్లో ఒకటిగా దీనికి అంతర్జాతీయ గుర్తింపు ఉంది. 2012 లో, అంతకు పూర్వం ప్రభుత్వం నడుపుతున్న సెంట్రల్ బోర్డ్ ఆఫ్ సెకండరీ ఎడ్యుకేషన్ (సీబీఎస్ఈ) నిర్వహించే AIEEE, ఐఐటీ-జేఈఈ స్థానంలో ఈ సాధారణ పరీక్షను ప్రభుత్వం ప్రకటించింది. దీనిలో జేఈఈ జేఈఈ మెయిన్, జేఈఈ అడ్వాన్స్డ్ అని రెండు భాగాలు ఉన్నాయి. కేవలం జేఈఈ మెయిన్స్ లో ఎంపికైన విద్యార్థులు జేఈఈ అడ్వాన్స్డ్ లో హాజరయ్యేందుకు అర్హులు. 200,000 లకుపైగా విద్యార్థులు ప్రతి సంవత్సరం ఎంపికవుతున్నారు. 

జాయింట్ సీట్ కేటాయింపు అథారిటీ (జోసా) మొత్తం 24 ఇండియన్ ఇన్స్టిట్యూట్ ఆఫ్ టెక్నాలజీ క్యాంపస్‌లు, 32 నేషనల్ ఇన్స్టిట్యూట్ ఆఫ్ టెక్నాలజీ క్యాంపస్‌లు, 18 ఇండియన్ ఇనిస్టిట్యూట్ ఆఫ్ ఇన్ఫర్మేషన్ టెక్నాలజీ క్యాంపస్‌లు, ప్రభుత్వ నిధులతో నడిచే 19 ఇతర సాంకేతిక సంస్థల (జిఎఫ్‌టిఐ) లలో విద్యార్థులను చేర్చుకునేందుకు సంయుక్త ప్రవేశ ప్రక్రియను నిర్వహిస్తుంది. 

ఇండియన్ ఇన్స్టిట్యూట్ ఆఫ్ సైన్స్ ఎడ్యుకేషన్ అండ్ రీసెర్చ్ (ఐఐఎస్ఇఆర్), రాజీవ్ గాంధీ ఇన్స్టిట్యూట్ ఆఫ్ పెట్రోలియం టెక్నాలజీ (ఆర్జిఐపిటి), ఇండియన్ ఇన్స్టిట్యూట్ ఆఫ్ సైన్స్ (ఐఐఎస్సి) వంటి కొన్ని సంస్థలు ప్రవేశానికి ప్రాతిపదికగా జెఇఇ అడ్వాన్స్‌డ్‌లో పొందిన స్కోర్‌ను ఉపయోగిస్తున్నాయి. అయితే ఈ సంస్థలు పరీక్షానంతరంజరిగే కౌన్సెలింగ్ ప్రక్రియ‌లో పాలు పంచుకోవు. ఐఐటిలలో ప్రవేశం పొందిన విద్యార్థులు ఇక ఆ తరువాతి సంవత్సరాల్లో జరిగే జెఇఇ-అడ్వాన్స్‌డ్ పరీక్షకు హాజరు కాజాలరు. కాని ఐఐఎస్సి, ఐఐఎస్ఇఆర్, ఆర్‌జిఐపిటి వంటి ఇతర సంస్థల విషయంలో ఈ నిబంధన లేదు. 

భారత ప్రభుత్వ విద్యా మంత్రిత్వ శాఖ నివేదికల ప్రకారం, ప్రైవేటు కాలేజీలతో సహా భారతదేశం లోని అన్ని ఇంజనీరింగ్ కళాశాలలకు, నీట్ పరీక్ష తరహాలో, ఒకే ప్రవేశ పరీక్షను నిర్వహించాలని ప్రభుత్వం పరిశీలిస్తోంది.  

## సంవత్సరం వారీగా అభ్యర్థుల సంఖ్య

## మూలాలు
11

వర్గం:ప్రవేశ పరీక్షలు
బోరేన్

**బొరేన్ (Borane)** ఒక అకర్బన వాయు స్థితిలో ఉన్న  రసాయన సంయోగ పదార్థం.దీనిని బొరిన్(borine)అని కూడా వ్యావహరిస్తారు.ఈ రసాయన పదార్థం యొక్క శాస్త్రీయ నామం ట్రైహైడ్రిడోబొరేన్ (trihydridoboron). బొరేన్ యొక్క సంకేత రసాయన నామం/ఫార్ములా BH3. రంగు లేని వాయురూప ఈ సంయోగ పదార్థం అధిక ఉష్ణోగ్రత వద్దలేదా విలీన స్థితిలో మాత్రమే స్థిరంగా ఉండును.బోరాన్స్(boranes) చెందిన రసాయన పదార్థాలలో అతి చిన్నసాధారణమైన రసాయన సంయోగ పదార్థం బొరేన్.
## చరిత్ర
1937లో కార్బన్ మొనాక్సైడ్ ను బొరేన్ తో చర్య కావించడం వలన ఏర్పడిన కార్బోనైల్ ట్రైహైడ్రిడో బొరేన్ ను కనుగొన్నారు.త్రికేంద్రియ ద్విఎలక్ట్రాన్ బంధం గురించి తెలియని రోజుల్లో ఈ సమ్మేళన పదార్థఆ విష్కరణ సాధారణ బొరేన్ రసాయన శాస్త్రపరిధిలో ప్రముఖగుర్తింపు పొందినది.మరి కొన్ని సంవత్సరాల తరువాత మాత్రమే దీని ఉనికి గురించిన సమాచారం ప్రత్యక్షంగా రుజువైనది.
## అణునిర్మాణం
బొరేన్ అణువు త్రికోణియ సమతల(D3h అణుషౌష్ఠవం)కల్గి ఉన్నది.ప్రయోగాత్మంకంగా నిరూపణ అయిన B–H(బోరాన్ –హైడ్రోజన్)బంధ దూరం 119 pm.ఈ బంధవిలువ డైబొరేన్ అణువులోని B–H(బొరాన్ –హైడ్రోజన్)బంధ దూరంకు సమానం.బొరేన్ ప్రభావవంతమైన లక్షణంకారణంగా,ఇది డైమెరిసేసన్ (dimerisation )వలన డైబొరేన్ గా ఏర్పడుతుంది.చర్యసమయంలోఏర్పడు ఎంథాల్పి విలువ -40 కిలో కాలరీలు/మోల్. ఈ ఉష్ణ విమోచకచర్యలో,ద్రావణంలో మిగిలి ఉండు  బొరేన్ గాఢత స్వల్పం.
:2 BH3 → B2H6
## రసాయన చర్యలు
బొరేన్ ప్రధానంగా లేవిస్ ఆమ్లం(Lewis acid)లా ప్రవర్తించునప్పటికీ బొరేన్ నుండి 1:1 ఉత్పన్న పదార్థాలు(adducts)విబిన్నంగా గా బొరేన్ నుండి తయారు చేయబడును. బొరేన్ లింగడ్ మార్పిడి వలన కూడాభిన్నఉత్పన్న పదార్థాలుఏర్పడును.
## చర్యావంతమైన మధ్యస్థాయి రసాయనంగా బొరేన్
ఎక్కువ స్థాయి బొరేన్ లను ఉత్పత్తి కావించుటకు దైబొరేన్ ను పైరోలిసిస్(pyrolysis)చేయుటకు బొరేన్ మాధ్యమము(intermediate)గా పనిచేయు నని విశ్వశిస్తున్నారు.
:B2H6 ⇌ 2BH3
:BH3 +B2H6 → B3H7 +H2 (rate determining step)
:BH3 + B3H7 ⇌ B4H10
:B2H6 + B3H7 → BH3 + B4H10  ⇌ B5H11 + H2
### డైబొరేన్ ద్రవియ లక్షణాలు
డైబొరేన్ రసాయన సంయోగ పదార్థం, డైఇథైల్ ఇథరులో, డైగ్లిం(diglyme)లో కరుగును. టెట్రా హైడ్రోఫురెన్‌లో డైమెర్(ద్వి అణురూపలొ)గా కరిగి ఉండును. టెట్రా హైడ్రోఫురెన్ లోకలిపిన డైబొరేన్ DMX కాప్లెక్ష్ గా వ్యాపార పరంగా లచిస్తున్నది.వాయు రూపంలోని బొరేన్, డైబొరేన్(6) అమైన్/అమీన్( amines), టెట్రా హైడ్రోఫురెన్ వంటి దృవియ సంయోగ పదార్థాలలో కరుగును.
## ఉత్పత్తి
రెండురకాల పద్ధతులల్లో బొరేన్‌ను తయారు చేయ వచ్చును.ఒక సాధారణ ప్రక్రియలో డై మిథైల్‌సల్ఫైడ్ తో డైబొరేన్ ను విచ్చిన చర్యకు(cleaving reaction)లోను కావించడం ద్వారా ఉత్పత్తి చేయుదురు.రెండవ పద్ధతిలో ట్రైమిథైల్ అమైన్ వంటి బొరెన్ ద్రావణి లో boranuide లవణాన్ని పాక్షిక ఆక్సీకరణ కావించడం వలన ఉత్పత్తి చేయుదురు.
## అనువర్తనాలు
హైడ్రోబోరేసన్ కై సేంద్రియ సంశ్లేషణ లో బొరేన్ఉత్పనాలను విసృతంగా ఉపయోగిస్తారు. అల్కేన్స్ లోని C=Cబంధంలో  బొరెన్(BH3) చేరడం వలన ట్రైఅల్కైల్ బోరేన్స్ ఏర్పడును.
(THF)BH3 + 3 CH2=CHR → B(CH2CH2R)3 + THF
## మూలాలు/ఆధారాలు

వర్గం:రసాయన శాస్త్రం
వర్గం:రసాయన సమ్మేళనాలు
వర్గం:బోరాన్ సమ్మేళనాలు
వనపట్ల సుబ్బయ్య

**వనపట్ల సుబ్బయ్య** ఉద్యమ కవి, రచయిత, విశ్లేషకులు, సాహితీకారుడు. ఆయన సృజనాత్మజ సాహిత్యం విభాగంలో తెలుగు విశ్వవిదయలయం 2014 కీర్తిపురస్కారాన్ని అందుకున్నారు. 

వనపట్ల సుబ్బయ్యను 2026 ఫిబ్రవరి 22న హైదరాబాద్‌లో జరిగిన తెలంగాణ వికాస సమితి (తెవిస) కార్యవర్గ సమావేశంలో నూతన అధ్యక్షుడిగా ఎన్నికయ్యాడు.

## జీవిత విశేషాలు
thumb|260x260px|స్వతంత్ర భారత వజ్రోత్సవాల సందర్భంగా 2021లో హైదరాబాదులోని రవీంద్రభారతిలో జరిగిన ఆజాది కా కవి సమ్మేళన కార్యక్రమంలో తెలంగాణ ప్రభుత్వ భాషా సాంస్కృతిక శాఖ సంచాలకుడు డా. మామిడి హరికృష్ణ చేత సత్కారం అందుకుంటున్న వనపట్ల సుబ్బయ్య
ఆయన తెలంగాణ రాష్ట్రానికి చెందిన నాగర్ కర్నూలు మండలం లోని వనపట్ల గ్రామానికి చెందినవారు. అందువల్ల తన ఇంటిపేరు ఊరిపేరు అయింది. ఆయనది పేద కుటుబం. ఆయన ఎం.ఎ. చదివారు. ఆయన ఎల్లప్పుడు ఏదో ఒక విషయం పట్ల చర్చిస్తుంటాడు. గత కాలం సమీక్ష చేసుకుంటూ భవిష్యత్తులో ఏలాంటి ఉద్యమాలు చేయాలనే తపన ఆయనలో ఉంటుంది. ఎవరితోనైనా సమకాలీన సమాలోచనలు చేయడంలో ఆయన దిట్ట. ముఖ్యంగా దళిత, బహుజన, ఎస్సీ, ఎస్టీలే గాకుండా వెనకబడిన ప్రాంతాల పట్ల కూడా ఆయన తన రచనలో అభిప్రాయం వ్యక్తం చేస్తాడు. నాగర్‌కర్నూలు‌లో ఒక వేదిక ఏర్పాటు కావాలన్నా, సంఘం రూపుదిద్దుకోవాలన్నా, ఉద్యమం ఉధృతం కావాలన్నా సుబ్బయ్య సలహాలు సూచనలు తీసుకుంటారు. 
thumb|2017 ఉగాది కవి సమ్మేళనంలో సత్కారం అందుకుంటున్న వనపట్ల సుబ్బయ్య
ముందు సిపిఎం అనుబంధ సంఘంలో కొంతకాలం పనిచేసిన సుబ్యయ్య తర్వాతి కాలంలో వీరన్న పార్టీవైపు కొంత మొగ్గుచూపారు. కులవర్గ పోరాటాలు జమిలిగా నడపాలని ఆయన కాంక్షించారు. కాని అనతికాలంలోనే బడుగు బలహీన వర్గాల కోసం తన వంతు రచన కొనసాగించాలని సాహిత్యవైపు మళ్లారు. ఎంఏ వరకు చదివిన సుబ్బయ గ్రామ స్థాయి రాజకీయాల నుండి దేశ, విదేశీ విధానాల గురించి కూడా తన రచనలో చెబుతాడు. సరళీకరణ ఆర్థిక విధానాల వల్ల నేడు వామపక్షాలు కొంతవరకు నష్టపోయినా మునుముందు వారికే ప్రజల సహాయ సహకారాలు ఉంటాయని గుర్తు చేస్తున్నారు.
## రచనలు
thumb|2017 ఉగాది కవి సమ్మేళనంలో కవిత్వ పఠనం చేస్తున్న వనపట్ల సుబ్బయ్య
ఆయన వ్రాసిన "వొల్లెడ" సినారె పురస్కారాన్ని అందుకోగా, మశాల్‌ పై యూనివర్సిటీలలో పత్ర సమర్పణలు జరిగాయి. వనపట్ల సుబ్బయ్య కలం నుంచి జాలువారిన మరో దీర్ఘకవిత ఊర చెరువు ఈ దీర్ఘకవితలో రెండు భాగాలున్నాయి. మొదటిది చెరువు వలపోత కాగా రెండోది కవి తలపోత. వలపోతలో చెరువు తనకు పట్టిన దుస్థితిపై కుమిలిపోతూ తన వ్యథను మనకు చెప్పుకోగా, తలపోతలో కవి చెరువు ఏ విధంగా ఉంటే బాగుంటుందో తన అభిప్రాయాన్ని వ్యక్త పరిచాడు.

## మూలాలు

## ఇతర లింకులు

* గుండె చెరువయ్యే చెరువు కథ

వర్గం:తెలంగాణ రచయితలు
వర్గం:జీవిస్తున్న ప్రజలు
వర్గం:తెలుగు విశ్వవిద్యాలయం కీర్తి పురస్కారాల విజేతలు-2014
అందుకూరి చిన పున్నయ్య శాస్త్రి

**అందుకూరి చిన పున్నయ్య శాస్త్రి** (ఎ.సి.పి.శాస్త్రి) బహుముఖ ప్రజ్ఞాశాలి. కంచుఘంట లాంటి స్వరంతో వేదాల నుంచి వేమన పద్యాల వరకు ఏ విషయంలోనైనా అనర్గళంగా మాట్లాడగల నేర్పు గలవారు. శాస్త్రం నుంచి శాస్త్రీయ దృక్పధాన్ని పిండగల ఓర్పూ నేర్పు గలవారు. ఏది చెప్పినా, మాట్లాడినా రుషిప్రోక్తంగా భాసి౦పజేసే వాక్కు అతని స్వంతం. నాటక రచనలో సిద్ధ హస్తుడు. వృత్తి రీత్యా రిజర్వ్ బాంక్ ఉద్యోగమే కాని ప్రవృత్తి పరంగా సాహిత్యము, సంగీతము లలోకూడ తన ప్రతిభను చాటుతూ సార్ధకంగా జీవిస్తున్న పెద్దలు శ్రీ అందుకూరి చిన పున్నయ్య శాస్త్రి గారు.
## జీవిత విశేషాలు
అందుకూరి వెంకట సుబ్బయ్య, అచ్చమాంబ దంపతులకు జనవరి 19 1944 న జన్మించారు . బి.ఎ.డిగ్రీ చదివిన వీరు రిజర్వ్ బ్యాంక్ లో ఉద్యోగిగా చేరి కాలక్రమంలో అసిస్టెంట్ మేనేజర్‌గా 2002 సెప్టెంబర్‌లో పదవీ విరమణ చేశారు. హైదరాబాద్ రాం కోఠి ప్రభుత్వ కళాశాలలో 1968లో చేరి కర్నాటక సంగీతం నేర్చి ‘’సంగీత విభూషణ్ ‘’  పట్టా పొందారు.  తను నేర్చిన సంగీతాన్నిసార్ధకం చేయ సంకల్పించి, హైదరాబాద్ ఆకాశవాణి కేంద్రం వారు ప్రారంభించిన యువవాణి సంగీత కార్యక్రమాలను తన ప్రతిభా సామర్ధ్యంతో సమర్థంగా నిర్వహించారు.

శాస్త్రి గారి  రచనలు  చాలా భావరకు ‘*రుషి పీఠం*, *మూసీ* పత్రికలలో ప్రచురిత మయ్యాయి. .వైదిక సాహిత్య విషయాలపై శాస్త్రిగారు ఎన్నో విజ్ఞాన దాయక వ్యాసాలూ రచించి అందులోని నిగూఢ భావాలను సామాన్య ప్రజలకు తెలియ జేశారు. శాస్త్రిగారు ఆకాశవాణికి అనేక రేడియో నాటకాలను సమకూర్చారు. అందులో ముఖ్యమైవవి - కాళిదాసు ను గురించిన నాటకము, ప్రాణి ప్రధానం, బిల్హణ కవి జీవితంపై ‘’బిల్హణీయం ‘’ అనే నాటిక, పులకేశి అనే చారిత్రిక నాటకం, గరుత్మంతుని కధను ‘’సత్య నిష్ట’’గా రచించిన నాటకము, మను చరిత్ర, నల చరిత్ర, రఘు వంశ కధలను కుముద్వతీ పరిణయంగా రచించిన నాటకము, విప్రనారాయణ చరితంను వైజయింతీ విలాసంగా మలచిన నాటకము, విడాకులపై ఇయం సీతా మమ సుతా అనే సాంఘిక నాటకం, దండి దశకుమార చరిత్రను అవంతీ సుందరీ పరిణయంగా నాటికగా. ఇవన్నీ రేడియోలో ప్రసారమై బహుళ జనామోదం పొందాయి. శాస్త్రి గారి నల చరిత్ర నాటకాన్నిధర్మ పూరి సంస్కృత కళాశాల ప్రిన్సిపాల్ కీ శే.కోరిడే రాజన్న శాస్త్రి గారు సంస్కృతంలోకి అనువదించగా సురభారతి సంస్థ ప్రచురిచింది.

నాటక రచనలోనే కాకుండా శాస్త్రి గారు గొప్ప స్టేజి నటులుగా కూడ కీర్తి నార్జించారు. 1970 వరకు చాలా నాటకాలలో వివిధ పాత్రలు ధరించి మెప్పించారు. 1977లో లిటిల్ థియేటర్ వారి *విరజాజి* నాటకంలో హీరో పాత్ర ధరించి, తర్వాత రంగస్థల నటనకు స్వస్తి పలికారు.

## మూలాలు

## ఇతర లింకులు
వర్గం:తెలుగు రచయితలు
వర్గం:రేడియో ప్రముఖులు
వర్గం:1944 జననాలు
వర్గం:తెలుగు నాటక రచయితలు
అయాన్

పరమాణువు లో  ఎలక్ట్రాన్ల సంఖ్య ప్రోటాన్ల సంఖ్య సమానంగా లేకుంటే దానిని **అయాన్** అని వ్యవహరిస్తారు. ఎలక్ట్రాన్లు సందర్భాన్ని బట్టి పరమాణువుల నుంచి తాత్కాలికంగానో, శాశ్వతంగానో వేరవుతాయి, లేదా అదనంగా వచ్చి కలుస్తాయి. ఇవే అయాన్లు. ఇవి వాటికున్న ఆవేశాన్ని బట్టి ధన అయాన్లు (కాటయాన్లు) లేదా ఋణ అయాన్లు (ఆనయాన్లు) అని పిలవబడతాయి. అయాన్లను రసాయనిక లేదా భౌతిక పద్ధతుల ద్వారా లేదా అయనైజేషన్ ప్రక్రియ ద్వారా సృష్టించవచ్చు. 

రసాయనిక శాస్త్ర పదజాలం ప్రకారం ఏదైనా తటస్థ పరమాణువు ఒకటి లేదా అంతకన్నా కన్నా ఎక్కువ ఎలక్ట్రాన్లు కోల్పోతే దానికి ధనావేశం వస్తుంది. దాన్ని కాటయాన్ లేదా ధన అయాన్ అని వ్యవహరిస్తారు. అదే విధంగా ఏదైనా పరమాణువు ఎలక్ట్రాన్లను పొందితే దానికి ఋణావేశం వస్తుంది. దాన్ని ఆనయాన్ లేదా ఋణ అయాన్ అని వ్యవహరిస్తారు.

ఒకే పరమాణువు కలిగిన అయాన్లను *మోనో అటామిక్* (ఏక పరమాణు) అయాన్లనీ, బహుళ పరమాణువులు కలిగిన అయాన్లను *పాలీఅటామిక్ అయాన్ల*నీ వ్యవహరించవచ్చు. వాటికి ఉండే విద్యుదావేశాల వల్ల అయాన్లు పరస్పరం ఆకర్షించుకుని లవణాలు (సాల్ట్) లాంటి అయానిక్ సంయోజనాలుగా (అయానిక్ కాంపౌండ్లు) ఏర్పడతాయి.

## మూలాలు

వర్గం:రసాయన శాస్త్రం
మెనూ (కంప్యూటింగ్)

కంప్యూటింగ్, టెలికమ్యూనికేషన్స్‌లలో **మెనూ** లేదా **మెనూ బార్** అనునది గ్రాఫికల్ నియంత్రణ భాగము. ఇది కంప్యూటర్ లేదా కమ్యూనికేషన్ వ్యవస్థ ద్వారా ఆపరేటర్‌కు ప్రదర్శింపబడే ఎంపికల లేదా ఆదేశాల జాబితా. మెను అనేది కంప్యూటర్ అప్లికేషన్ యొక్క వినియోగదారుకు అందించబడిన ఎంపికల సమితి, ఇది సమాచారాన్ని కనుగొనడానికి లేదా ప్రోగ్రామ్ ఫంక్షన్‌ను అమలు చేయడానికి వినియోగదారుకు సహాయపడుతుంది. విండోస్ లేదా మాక్ ఓఎస్  వంటి గ్రాఫికల్ యూజర్ ఇంటర్‌ఫేస్‌లలో (జియుఐ) మెనూలు సాధారణం

గ్రాఫికల్ యూజర్ ఇంటర్ఫేస్ వినియోగదారులు వారు అనేక సహచర ఎంపికల అవసరం ఫంక్షన్ ఎంచుకోండి అనుమతించే (GUI) భాగం. ఇది ఉంది లో అంశాల్లో ఒకటి మానవ-యంత్ర ఇంటర్ఫేస్ . ఒకటి.

మెను సాధారణంగా ఎంచుకోవడానికి పదాలు, చిహ్నాల సమితిని కలిగి ఉంటుంది, ఇది ఆదేశాల శ్రేణి యొక్క జాబితా. ఒక నిర్దిష్ట చర్య లేదా పనితీరును నిర్వహించడానికి మీరు కంప్యూటర్‌ను పేర్కొన్న తర్వాత మౌస్ ఉన్న వినియోగదారులు ఎంపికలలో ఒకదాన్ని క్లిక్ చేస్తారు. ఫైళ్ళను తెరవడం, సేవ్ చేయడం, ప్రోగ్రామ్‌ల నుండి నిష్క్రమించడం, ఆపరేటింగ్ డేటా, మొదలైన వివిధ కార్యకలాపాలు, ఫంక్షన్లకు సత్వరమార్గాలను అందించడానికి మెనూలను సాధారణంగా ఉపయోగిస్తారు. వినియోగదారులు ఈ ఆదేశాల వాక్యనిర్మాణాన్ని వివరంగా అర్థం చేసుకోవలసిన అవసరం లేకుండా, సాధారణంగా ఉపయోగించే ఆదేశాల శ్రేణికి సత్వరమార్గ కీగా పరిగణించవచ్చు. చాలా ప్రోగ్రామ్‌లు డ్రాప్-డౌన్ స్టైల్, పాప్-అప్ స్టైల్ మెనూలను అందిస్తాయి. డ్రాప్-డౌన్ మెను సాధారణంగా మెను బార్‌లో ఉపయోగించబడుతుంది (సాధారణంగా ప్రోగ్రామ్ ఎగువన), ఇది సాధారణంగా ఉపయోగించే ఆపరేషన్లను జాబితా చేస్తుంది. పాప్-అప్ మెను ఉంది సాధారణంగా మౌస్ బటన్ చర్య మరింత వివరంగా విధులు అందించడం, సంభవించినప్పుడు పాపప్ సెట్.

మెనూలో ఇవ్వబడిన ఎంపికలను ఆపరేటర్ అనేక పద్ధతుల (ఇంటర్‌ఫేస్లు అని పిలవబడే) ద్వారా ఎంపిక చేసుకోవచ్చు:

* కీబోర్డ్ నుండి కావలసిన మెను ఐటెమ్ కోసం ఐడెంటిఫైయర్ ఎంటర్
* కీబోర్డ్, మౌస్ లేదా రిమోట్ కంట్రోల్ డి-ప్యాడ్ ఉపయోగించి కర్సర్ లేదా రివర్స్ వీడియో బార్‌ను ఉంచడం
* లైట్ పెన్ వంటి ఎలక్ట్రోమెకానికల్ ఇన్పుట్ పరికరాన్ని ఉపయోగించడం
* ప్రదర్శన స్క్రీన్‌ను వేలితో తాకడం
* వాయిస్-రికగ్నిషన్ సిస్టమ్‌తో మాట్లాడటం ద్వారా. 

## ఉపమెను
రెండు స్థాయిల ఉప మెనూలతో కూడిన మెను విస్తరించింది
మెనూలు కొన్నిసార్లు క్రమానుగతంగా నిర్వహించబడతాయి, వినియోగదారులు మెను స్థాయిని స్థాయి ద్వారా విస్తరించవచ్చు. మెనులోని ఒక వస్తువుకు బాణం ఉంటే, సంబంధిత ఎంపికలతో ద్వితీయ మెను (ఉపమెను) విస్తరించడానికి అంశాన్ని ఎంచుకోండి.

ఉప-మెను యొక్క సౌలభ్యం యొక్క మూల్యాంకనం భిన్నంగా ఉంటుంది, ఎందుకంటే మౌస్ పాయింటర్ ఉపయోగంలో ఉన్నప్పుడు ఇరుకైన, సుదూర పరిధిలో అడ్డంగా తరలించాలి, ఇది ఆపరేటింగ్ వేగాన్ని తగ్గిస్తుంది. అదే సమయంలో, ఎగువ-స్థాయి మెనులోని మౌస్ అనుకోకుండా పొరపాటున కదిలితే, ఉప మెను అదృశ్యమవుతుంది. పెద్ద మెనూకు మారడం (మీరు సాధారణ మెనూను ఒక డైమెన్షనల్ జాబితాతో పోల్చినట్లయితే, పెద్ద మెనూ రెండు డైమెన్షనల్ టేబుల్‌గా కనిపిస్తుంది) ఈ సమస్యను తగ్గించవచ్చు. 

### ఇతర మెను రకాలు
వెబ్‌సైట్ సందర్భంలో మొజిల్లా ఫైర్‌ఫాక్స్ యొక్క సందర్భ మెను

సందర్భ మెను : కుడి మౌస్ క్లిక్ యొక్క స్థానాన్ని బట్టి మెను ఐటెమ్‌లతో కూడిన మెను

పై మెను : మెను ఐటెమ్‌ల వృత్తాకార అమరిక

బ్యాంగ్ మెను : మెను ఐటెమ్ లేదా బటన్ నేరుగా మెనూ బార్‌లో ఉంది, అది మెనూని తెరవడానికి బదులుగా ప్రోగ్రామ్ ఫంక్షన్‌ను పిలుస్తుంది

హాంబర్గర్ మెను చిహ్నం : ప్రోగ్రామ్ యొక్క పూర్తి మెను నిర్మాణాన్ని కలిగి ఉన్న ఐకాన్, సాధారణంగా మెను బార్‌ను భర్తీ చేస్తుంది. 
## మూలాలు

వర్గం:కంప్యూటర్
వెర్నర్ హైసెన్‌బర్గ్

thumb|హైసన్ బర్గ్
**వెర్నర్ హైసెన్బర్గ్** (డిసెంబరు 5, 1901 – ఫిబ్రవరి 1, 1976) **జర్మనీ**కి చెందిన ప్రఖ్యాత భౌతిక శాస్త్రవేత్త. క్వాంటమ్ యాంత్రిక శాస్త్రాన్ని అభివృద్ధి చేసిన వారిలో ప్రధానమైన వాడు. 1925 లో తన సిద్ధాంతాల్ని ప్రచురించడం ప్రారంభించాడు. 1927 లో ఆయన ప్రతిపాదించిన అస్థిరత్వ నియమంతో శాస్త్రపరిశోధనలో ఖ్యాతి గడించాడు. 1932 లో క్వాంటం యాంత్రిక శాస్త్రాన్ని సృష్టించినందుకు గాను ఆయనకు నోబెల్ బహుమతి లభించింది.  ఆయన ఇంకా అణుకేంద్రకం, ఫెర్రోమాగ్నటిజం, విశ్వకిరణాలు, అణువుకన్నా సూక్ష్మమైన కణాలు లాంటి విషయాలపై పరిశోధన చేశాడు. పశ్చిమ జర్మనీలో మొట్టమొదటి అణు రియాక్టరుకు, 1957 లో మ్యూనిక్‌లో ఒక ప్రయోగాత్మక రియాక్టరుకూ ప్రణాళిక తయారు చేశాడు. రెండవ ప్రపంచ యుద్ధ సమయంలో ఆయన అణువులపై చేసిన పరిశోధనపై కొంత వివాదం కూడా నెలకొని ఉన్నది.

యుద్ధం అయిపోయిన తరువాత *కైజర్ విల్హెహ్మ ఇన్స్టిట్యూట్ ఆఫ్ ఫిజిక్స్* కి డైరెక్టరుగా నియమితుడయ్యాడు. దీని పేరే తరువాతి కాలంలో *మాక్స్ ప్లాంక్ ఇన్స్టిట్యూట్ ఫర్ ఫిజిక్స్* గా మార్చబడింది. 

ఆయన జర్మన్ రీసెర్చి కౌన్సిల్ కి అధ్యక్షుడిగానూ, అణు భౌతిక శాస్త్రానికి సంబంధించిన పలు కమీషన్లకు ఛైర్మన్ గా వ్యవహరించాడు. 
## మూలాలు


వర్గం:భౌతిక శాస్త్రంలో నోబెల్ బహుమతి గ్రహీతలు
వర్గం:1901 జననాలు
వర్గం:1976 మరణాలు
అడివి శేష్

**అడివి శేష్** ఒక భారతీయ నటుడు, దర్శకుడు. బాహుబలి, క్షణం, పంజా, రన్ రాజా రన్ లాంటి సినిమాలలో నటించాడు. మరో దర్శకుడు అడివి సాయికిరణ్ కు తమ్ముడి వరస అవుతాడు. ప్రముఖ రచయిత అడివి బాపిరాజు ఇతనికి ముత్తాత.

## జీవితం
అడివి శేష్ డిసెంబరు 17, 1985 లో ఆంధ్రప్రదేశ్ లోని హైదరాబాదులో జన్మించాడు. అమెరికాలోని బర్కిలీ, కాలిఫోర్నియాలో పెరిగాడు. బర్కిలీ హైస్కూల్ లో చదువుకున్నాడు. ఉన్నత విద్య శాన్ ఫ్రాన్సిస్కో స్టేట్ విశ్వవిద్యాలయంలో చదివాడు.

## కెరీర్
2002 లో విడుదలైన సొంతం సినిమాలో ఒక అతిథి పాత్ర ద్వారా అతని నట ప్రస్థానం ప్రారంభమైంది. 2010లో విడుదలైన కర్మ అనే సినిమా అతని కెరీర్ లో మొదటి ముఖ్యమైన చిత్రం. ఇందులో హాలీవుడ్ నటి జేడ్ టేలర్, షేర్ ఆలీ ముఖ్య పాత్రలు పోషించారు. శేష్ ఈ సినిమాకు రచన, దర్శకత్వం వహించడమే కాకుండా అందులో ప్రధాన పాత్ర కూడా పోషించాడు. ఈ సినిమాకు మంచి ప్రశంసలు లభించాయి. 2011 లో పవన్ కల్యాణ్ కథానాయకుడిగా నటించిన పంజా సినిమాలో విలన్ గా నటించాడు. తర్వాత బలుపు (2013) సినిమాలో కూడా ప్రతినాయకుడిగా నటించాడు. తర్వాత స్వీయ దర్శకత్వంలో కిస్ అనే సినిమా చేశాడు. ఇది సరిగా ప్రేక్షకాదరణ పొందలేదు. 2015 లో లేడీస్ అండ్ జెంటిల్మన్, దొంగాట, బాహుబలి చిత్రాల్లో నటించాడు.

## నటించిన సినిమాలు

## మూలాలు


వర్గం:తెలుగు సినిమా నటులు
వర్గం:తెలుగు సినిమా దర్శకులు
వర్గం:తమిళ సినిమా నటులు
వర్గం:1985 జననాలు
వర్గం:జీవిస్తున్న ప్రజలు
ఎ.ఎస్.జగన్నాథశర్మ

**అయలసోమయాజుల నీలకంఠేశ్వర జగన్నాథశర్మ** (ఎ.ఎస్.జగన్నాథశర్మగా ప్రసిద్ధులు)  శతాధిక తెలుగు కథా రచయిత.  2017లో ఆంధ్రప్రదేశ్ ప్రభుత్వం చే కళారత్న పురస్కారం అందుకున్నారు.
## జీవిత విశేషాలు
ఆయన  విజయనగరం జిల్లా పార్వతీపురం లో ఏప్రిల్ 13 1956 లో జన్మించారు.  చిన్ననాటినుండే కథలపై ఆసక్తి పెంచుకున్న వీరు తన పదిహేనవ ఏటనే కథలు వ్రాయటం ప్రారంబించారు. ఇప్పటివరకు వీరు ఐదు వందల కథలు వ్రాశారు.  వీరు వ్రాసిన కథలు వివిథ తెలుగు పత్రికలలో ప్రచురితమయ్యాయి.  ఆ కోవలో వీరి రాజధాని కథలు యువ మాస పత్రికలో,  మా ఊరి కథలు  పల్లకి వార పత్రికలో, అగ్రహారంకథలు ఆదివారం ఆంధ్ర జ్యోతి లో ప్రచురితమయ్యాయి.

కథలతో పాటు వీరు 18 నవలలు కూడ వ్రాశారు.  వాటిలో అగ్రహారం, శౌర్యచక్ర,  చార్మినార్, ఇక్కడంతా క్షేమం వంటి నవలలు కూడ వ్రాసి పాఠకుల మన్ననలు పొందారు.  అంతేకాకుండా వీరు సినిమా, టి.వి. రచయితగా కూడ ప్రసిద్ధులు.

ప్రస్తుతం వీరు ఆంధ్రజ్యోతి యాజమాన్యంలోని నవ్య వీక్లీకి సంపాదకులుగా వ్వవహరిస్తున్నారు.

## రచనలు
వీరి రదనలలో  జగన్నాథ రథచక్రాల్,  కథా సరిత్సాగరం, పంచతంత్రం, పాలపిట్టి, నెమలీక, పేదరాసి పెద్దమ్మ వంటి కథలు బహుళ ప్రజాదరణ పొందాయి.  ఆబాల గోపాలానికి అనువైన శైలిలో వెలువడ్డా శర్మగారి భారత, భాగవత రామయణాల గురించి ప్రత్యేకంగా చెప్పనక్కరలేదు.
## పురస్కారాలు
బహుముఖ సాహితీవేత్త బలివాడ కాంతారావు స్మారక జీవన సాహితీ పురస్కారాన్ని 2018.

## మూలాలు

## ఇతర లింకులు

వర్గం:తెలుగు రచయితలు
వర్గం:1956 జననాలు
వర్గం:తెలుగు కథా రచయితలు
వర్గం:సంపాదకులు
వర్గం:కళారత్న పురస్కార గ్రహీతలు
వర్గం:విజయనగరం జిల్లా రచయితలు
ఓలేటి శ్రీనివాసభాను

**ఓలేటి శ్రీనివాసభాను** తెలుగు రచయిత. ఆయన ప్రోలాన్సర్ గా పేరు గడించారు.
## జీవిత విశేషాలు
ఆయన విజయనగరం జిల్లా పార్వతీపురంలో మే 6 1953 న జన్మించారు. వీరు పార్వతీపురం, బొబ్బిలి, విశాఖపట్నం జిల్లా లలో విద్యాభ్యాసం చేశారు. ఆంధ్ర విశ్వవిద్యాలయంనుండి ఎం.కాం పట్టా పొంది దక్షిణ మద్య రైల్వేలో సీనియర్ ట్రాఫిక్ ఇనస్పెక్టరుగా ఉద్యోగం చేసి స్వచ్ఛందంగా పదవీ విరమణ చేశారు.

## రచనా ప్రస్థానం
చిన్ననాటి నుండి వివిధ సాహితీప్రక్రియల పట్ల మమకారం పెంచుకున్న వీరు పదిహేనో ఏటనే కధలు రాయటం ప్రారంభించారు. వీరి రచనలు వివిధ తెలుగు దిన, వార, మాస పత్రికలలో ప్రచురితమైయ్యాయి. ఈనాడు ఆదివారం, ఆంధ్రభూమి ఆదివారం, విపుల, చతుర, సితార సంచికలకు ప్రీ లాన్సర్గా అనేక శీర్షికలు నిర్వహించారు. ఈనాడు ఆదివారం సంచికలో పదేళ్లపాటు *ఇది కథకాదు * శీర్షికను "తేజస్వి" కలం పేరుతో ప్రచురితమయ్యాయి. అనేక తెలుగు టీ.వీ సీరియళ్లకు హిందీ, ఇంగ్లీష్, కన్నడ ధారావాహికలకు తెలుగులో డబ్బింగ్ నిర్వహించారు. నవ్య విక్లిలో పాఠకాదరణ పొందిన వీరి 'పొగబండి కధలు' పుస్తకంగా వెలువడి 'తురగా కృష్ణమోహనరావు పురస్కారం - 2010' అందుకొంది.  కౌముది అకాడమీ నిర్వహిస్తున్న భరతనాట్య ప్రదర్శనలకు స్క్రిప్టులు కూడా వ్రాసారు. ఆయన కొన్ని పత్రికలలో కవితలు కూడా వ్రాసారు.

## రచనలు
* కలకండ పలుకులు - శ్రీ సాయి కథలు 
* గణపతి కథ 
* ఎల్.వి.ప్రసాద్ జీవిత ప్రస్థానం.
* పొగబండి కథలు.

## మూలాలు

## ఇతర లింకులు
* KALAKANDA PALUKULU EP14 P2 | SRI SAI KATHALU | OLETI SRINIVASABHANU

వర్గం:1953 జననాలు
వర్గం:తెలుగు రచయితలు
వర్గం:ఆధ్యాత్మిక గ్రంథ రచయితలు
వర్గం:తెలుగు కవులు
వర్గం:జీవిస్తున్న ప్రజలు
వర్గం:విజయనగరం జిల్లా రచయితలు
మహాభారత యజ్ఞం

**మహాభారత యజ్ఞం** అన్నది చిత్తూరు జిల్లా తొండమనాడు గ్రామంలో నిర్వహించే పద్దెనిమిది రోజుల ఉత్సవం.
## ఆలయం పౌరాణికత
ఆంధ్ర ప్రదేశ్ చిత్తూరు జిల్లా శ్రీకాళహస్తికి దగ్గర తొండమనాడులో శ్రీవెంకటేశ్వర ఆలయాన్ని పాండవ సంతతికి చెందిన తొండమాన్ చక్రవర్తి నిర్మించాడన్నది ఒక గాథ. ఇక్కడ ప్రతి ఏటా చైత్ర, వైశాఖ మాసాలలో భారతంలోని పద్దెనిమిది పర్వాలను పద్దెనిమిది రోజులు పాటు ఉత్సవాలుగా భారత మహాయజ్ఞమే నిర్వహిస్తారు. చిత్తూరు జిల్లాలో అనేక గ్రామాలలో ద్రౌపది ధర్మరాజులస్వామివారి ఆలయాలు ఉన్నాయి.

## పండగ నిర్వహణ
thumb|right|అర్జునుడు తపస్సు మాను ఎక్కుట. మొగరాల గ్రామంలో జరిగిన భారతంలో ఒక ఘట్టం 
ధర్మరాజుస్వామి ఆలయ ప్రాంగణంలోనే పాండవుల కొయ్యబొమ్మలు పెట్టి యజ్ఞం చేస్తారు. ఈ సాంప్రదాయం ఇంకెక్కడ ఉండదు. ఈ మహాయజ్ఞం ధ్వజారోహణతో మొదలై దుర్యోధన వధతో ముగుస్తుంది. దీనిలో శ్రీకృష్ణలీలలు, పాండవజననం, బకాసురవధ, ద్రౌపది స్వయంవరం, సుభధ్రా కళ్యాణం, రాజసూయయాగం, విరాటపర్వం, ఉత్తర గోగ్రహణం, గయోపాఖ్యానం, శ్రీకృష్ణరాయబారం, కర్ణమోక్షం, దుర్యోధనవధ, ధర్మరాజు పట్టాభిషేకం వంటి ఘట్టాలు ప్రదర్శిస్తారు. ప్రతి ఘట్టం ఒక మహోత్సవమే. ద్రౌపదితో పాటు పాండవుల విగ్రహాలను ప్రత్యేకంగా అలంకరించి కళ్యాణోత్సవాన్ని ఘనంగా జరుపుతారు. బండికుంభం ఘట్టంలో భీమసేన పాత్రధారిని ప్రత్యేకంగా అలంకరించిన ఎడ్లబండిపై ఊరేగించి బూరి నైవేద్యాలు సమర్పిస్తారు. చివరిగా ఆలయం వద్ద భీమసేన, బకాసురుని యుద్ద దృశ్యాలు ప్రదర్శిస్తారు.

ఈ పండుగలో ఆర్జునుడి తపస్సుకు ఒక ప్రత్యేకత ఉంది.ఒక తాడి చెట్టుని ప్రతిష్ఠించి, అర్జునుడు ఆ చెట్టు ఎక్కేందుకు వీలుగా కొయ్య మెట్లు అమర్చి చెట్టును అందంగా అలంకరిస్తారు. అర్జునుడు పాత్రదారి పద్యాలు పాదుతూ చెట్టు ఎక్కుతాడు. పూలు, నిమ్మకాయలు విసురుతారు. ఆ నిమ్మకాయలు తింటే పిల్లలు పుడతారని, విసిరిన పువ్వులు సౌభాగ్యాన్నిస్తాయనీ వారి నమ్మిక.

యజ్ఞంలో చిట్ట చివరి ఘట్టం దుర్యోధన వధ. ఆలయ ఆవరణలో దుర్యోధన వధ చేస్తారు.

## మూలాలు

* ఈనాడు ఆదివారం సంచిక

## ఇతర లింకులు

వర్గం:ఉత్సవాలు
ప్రజల మనిషి (నవల)

**ప్రజల మనిషి** నవల వట్టికోట ఆళ్వారుస్వామి 1955లో రాశారు.  నవలలో వర్ణించిన కాలం 1928-38 దశాబ్ది, ప్రతిబింబించిన ప్రాంతం నిజాం పాలనలోని నిజామాబాద్ జిల్లా. తెలంగాణ తొలి నవలగా వాసికెక్కింది. నిజాం కాలపు తెలంగాణ జీవితాన్ని సమర్థంగా చూపిన నవలగా ఖ్యాతి పొందింది. ఈ నవల ఒక దారి చూపించడం వల్లే దాశరథి రంగాచార్య ‘చిల్లర దేవుళ్లు’ వంటి అద్భుత నవలను రాయగలిగారు. 
## రచన నేపథ్యం
వట్టికోట ఆళ్వారు స్వామి ప్రజల మనిషి నవలను తెలంగాణా సాయుధ పోరాటానికి పూర్వరంగం నేపథ్యంలో రాశారు. తెలంగాణా సాయుధ పోరాటంలో వ్యక్తిగతంగా పాల్గొని, సుదీర్ఘమైన జైలు జీవితాన్ని గడిపిన ఆళ్వారు స్వామి తెలంగాణా సాయుధ పోరాట నేపథ్యం, సాగిన వైనం, తదనంతర పరిణామాలు ప్రతిబింబిస్తూ తెలంగాణా జన జీవితాన్ని నవలల్లో చిత్రీకరిద్దామని ప్రయత్నించారు. ఆ క్రమంలో రాసిన మొదటి నవల ప్రజల మనిషి 1938లో తెలంగాణా ప్రాంతంలో రాజకీయ చైతన్యం పొడడసూపుతున్న కాలం వరకూ సాగుతుంది. ఐతే తర్వాతి నవల గంగు తెలంగాణా సాయుధ పోరాట కాలాన్ని చిత్రీకరించగా, చిన్నవయసులోనే ఆళ్వారుస్వామి మరణించడంతో తన నవలా ప్రణాళిక కూడా ఆగిపోయింది. ఐతే ఈ ప్రణాళికనే స్వీకరించి దాశరథి రంగాచార్య చిల్లర దేవుళ్ళు, మోదుగుపూలు, జనపదం అన్న నవలలు రాశారు.

శ్రీ పొట్టిశ్రీరాములు తెలుగు విశ్వవిద్యాలయం ఈ నవలను ఆంగ్లంలోనికి అనువదించింది. 

## ఇతివృత్తం
నిజామాబాద్ జిల్లాలో దిమ్మెగూడెం ఓ పల్లెటూరు. ఆ ఊరికి దొర రాంభూపాల్ రావు. అతను గ్రామప్రజల ఆస్తులు, శ్రమ వంటివి దోచుకుతింటూంటాడు. దొర నివసించే విశాలమైన, దృఢమైన కోటలాంటి ఇల్లు గడీ. ఇలాంటి నేపథ్యంలో రాంభూపాల్ రావు తన అల్లుణ్ణి బిడ్డతో పంపే సమయంలో వారికి అరణంగా ఆవును తోలించాలని అనుకున్నాడు. అనుకున్నదే తడవుగా రైతు కోటయ్య ఆవు మీద కన్నేశాడు. చేసేదేమీ లేక కోటయ్య ఆవునూ, దూడనూ తోలిపెట్టాడు.
## ప్రాచుర్యం
ప్రజల మనిషి నవల తెలంగాణా తొలి నవల అన్న ప్రత్యేకతను స్వంతం చేసుకుంది.

## మూలాలు

## ఇతర లింకులు
* ప్రజల మనిషి వట్టికోట ఆళ్వారుస్వామి రచనలపై సదస్సు Varadhi Association
వర్గం:1955 పుస్తకాలు
వర్గం:తెలుగు నవలలు
మేడిలంక

**మేడిలంక **, కృష్ణా జిల్లా, అవనిగడ్డ మండలానికి చెందిన రెవెన్యూయేతర గ్రామం. 

## గ్రామ భౌగోళికం
సముద్రమట్టానికి 6 మీ.ఎత్తు

## సమీప గ్రామాలు
రేపల్లె, మచిలీపట్నం, తెనాలి, పెడన

## సమీప  మండలాలు
మోపిదేవి, నాగాయలంక, రేపల్లె, చల్లపల్లి

## గ్రామంలో విద్యా సౌకర్యాలు
మండల పరిషత్ ప్రాథమిక పాఠశాల

## గ్రామానికి రవాణా సౌకర్యాలు
అవనిగడ్డ, మోపిదేవి నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 66 కి.మీ
## మూలాలు

## వెలుపలి లింకులు
విష్ణువర్ధన్ నటించిన చిత్రాల జాబితా

ఇది కన్నడ చలనచిత్ర నటుడు డా.విష్ణువర్ధన్ నటించిన సినిమాల పాక్షిక జాబితా.

వర్గం:సినిమా నటుల సినిమా జాబితాలు
వర్గం:కన్నడ సినిమా
పరుచూరి రఘుబాబు స్మారక నాటక పరిషత్తు - 2016

ప్రముఖ రచయితలు, నటులైన పరుచూరి వెంకటేశ్వరరావు, పరుచూరి గోపాలకృష్ణ 1989లో ఏర్పాటు చేసిన నాటక పరిషత్తే **[[పరుచూరి రఘుబాబు స్మారక నాటక పరిషత్తు]]**. 2016 ఏప్రిల్‌ 27 నుంచి మే 3 వరకు వరకు గుంటూరు జిల్లా లోని పల్లెకోన గ్రామంలో 26వ అఖిల భారత నాటక పోటీలు జరిగాయి. మే 3 రాత్రి గం. 8.30ని.లకు బహుమతి ప్రదానోత్సవ సభ జరిగింది.

## పరిషత్తు వివరాలు - నాటక/నాటికలు

## బహుమతుల వివరాలు
### నాటక విభాగం
* ఉత్తమ ప్రదర్శన - జగమంత కుటుంబం
* ద్వితీయ ఉత్తమ ప్రదర్శన - అశ్శరభశరభ
* ఉత్తమ దర్శకత్వం - ఆర్. వాసుదేవరావు (అశ్శరభశరభ)
* ఉత్తమ రచన - వెంకట్ కందుల (జగమంత కుటుంబం)
* ఉత్తమ నటుడు - పి.ఎస్. సత్యనారాయణ (నాలుగు గోడల మధ్య)
* ద్వితీయ ఉత్తమ నటుడు - కావేరి సత్యనారాయణ (జీవితార్థం)
* ఉత్తమ నటి - భార్గవి (అశ్శరభశరభ)
* ఉత్తమ హాస్య నటుడు - ఎం. సాంబశావరావు
* ఉత్తమ ప్రతినాయకుడు - వి. సత్యనారాయణ
* ఉత్తమ క్యారెక్టర్ నటుడు - పి. చంద్రమౌళి (జగమంత కుటుంబం)
* ఉత్తమ క్యారెక్టర్ నటి - దాసరి రమాదేవి (నాలుగు గోడల మధ్య)
* ఉత్తమ సహాయ నటుడు - ఎస్.కె. రసూల్ సాహెబ్ (జగమంత కుటుంబం)
* ఉత్తమ సహాయ నటి - నాగరాణి (జగమంత కుటుంబం)
* ప్రత్యేక బహుమతులు - కట్టా ఆంథోని (జీవితార్థం), లహరి గుడివాడ (బృందావనం)
* ఉత్తమ రంగాలంకరణ - అజయ్ రాజ్ (ప్రపంచం నీ గుప్పిట్లో)
* ఉత్తమ సంగీతం - పి. లీలామోహన్, సీతారామ్, పరమేష్ (అశ్శరభశరభ)
* ఉత్తమ ఆహార్యం - పి. మోహన్, అడవి శంకర్, లీలావతి (అశ్శరభశరభ)

### నాటిక విభాగం
* ఉత్తమ ప్రదర్శన - ఎవరిని ఎవరు క్షమించాలి
* ద్వితీయ ఉత్తమ ప్రదర్శన - బైపాస్
* తృతీయ ఉత్తమ ప్రదర్శన - సరికొత్త మనుషులు
* ఉత్తమ దర్శకత్వం - ఉదయ్ భాగవతుల (ఎవరిని ఎవరు క్షమించాలి)
* ఉత్తమ రచన - ఉదయ్ భాగవతుల (ఎవరిని ఎవరు క్షమించాలి)
* ద్వితీయ ఉత్తమ రచన - ఆకెళ్ల శివప్రసాద్ (బైపాస్)
* ఉత్తమ నటుడు - గోపరాజు రమణ (బైపాస్)
* ద్వితీయ ఉత్తమ నటుడు - ఉదయ్ భాగవతుల (ఎవరిని ఎవరు క్షమించాలి)
* ఉత్తమ నటి - సురభి లలిత (గడి)
* ఉత్తమ హాస్య నటుడు - లక్ష్మణ్ మీసాల (ఇల్లాలి ముచ్చట్లు)
* ఉత్తమ ప్రతినాయకుడు - పి.యస్. విజయ్ కుమార్ (గడి)
* ఉత్తమ క్యారెక్టర్ నటుడు - జయప్రకాష్ రెడ్డి (వైతరణి)
* ఉత్తమ క్యారెక్టర్ నటి - లక్ష్మీ. టి (సరికొత్త మనుషులు)
* ఉత్తమ సహాయ నటుడు - ఎస్.కె. మిశ్రో (చివరి అధ్యాయం)
* ఉత్తమ సహాయ నటి - జయశ్రీ నాయుడు (ఎవరిని ఎవరు క్షమించాలి)
* ప్రత్యేక బహుమతులు - కె. సన్నీ జోసఫ్ (రంకె), పూర్ణ సత్యం (చివరి అధ్యాయం)
* ఉత్తమ రంగాలంకరణ - సురభి సుభాష్, చిరంజీవి (గడి)
* ఉత్తమ సంగీతం - ఎస్.పి. సేతురామ్, కార్తీక్ (నానాటి బతుకు నాటకం)
* ప్రయోగాత్మక నాటిక - చివరి అధ్యాయం

## ఇవికూడా చూడండి
* పరుచూరి రఘుబాబు స్మారక నాటక పరిషత్తు
* పరుచూరి రఘుబాబు స్మారక నాటక పరిషత్తు - 2011
* పరుచూరి రఘుబాబు స్మారక నాటక పరిషత్తు - 2012
* పరుచూరి రఘుబాబు స్మారక నాటక పరిషత్తు - 2013
* పరుచూరి రఘుబాబు స్మారక నాటక పరిషత్తు - 2014
* పరుచూరి రఘుబాబు స్మారక నాటక పరిషత్తు - 2015
* పరుచూరి రఘుబాబు స్మారక నాటక పరిషత్తు - 2017
* పరుచూరి రఘుబాబు స్మారక నాటక పరిషత్తు - 2018
* పరుచూరి రఘుబాబు స్మారక నాటక పరిషత్తు - 2019

## మూలాలు

వర్గం:తెలుగు నాటకరంగం
వర్గం:పరుచూరి రఘుబాబు స్మారక నాటక పరిషత్తు
ఫోటాన్

thumb|లేజర్ కాంతి పుంజాన నుండి ఫోటాన్లు వెలువడుట
**ఫోటాన్** అనేది ఒక ప్రాథమిక కణం. కాంతితో సహా అన్ని రకాల విద్యుదయస్కాంత తరంగాలకు ఒక ప్రమాణం. ఇది విద్యుదయస్కాంత శక్తిని మోసుకెళ్ళే ఒక శక్తి వాహకం కూడా. అన్ని ప్రాథమిక కణాలలానే ఫోటాన్లను కూడా క్వాంటం యాంత్రిక శాస్త్రం సహాయంతో వివరించ వచ్చు. ఈ ఫోటాన్లు కణం, తరంగాల లక్షణాలు కలిగి ఉంటాయి.

ఫోటాన్ అనే అధునాతన భావనను ఆల్బర్ట్ ఐన్‌స్టీన్ ఇరవయ్యో శతాబ్దం మొదట్లో ప్రతిపాదించాడు. కాంతి మీద ఆయన చేసిన ప్రయోగాల ఫలితాలను వివరించడం కోసం కాంతిని తరంగాలుగా కాకుండా ఫోటాన్లుగా భావించాడు.

భౌతిక శాస్త్రంలో ఫోటాన్ ను గ్రీకు అక్షరం గామా (*γ*) తో సూచిస్తారు. బహుశ ఈ చిహ్నం 1900 లో కనుగొనబడిన గామా కిరణాల పేరుమీదుగా ఉత్పన్నం అయి ఉండవచ్చు.
రసాయన శాస్త్రం, ఆప్టికల్ ఇంజనీరింగ్ లో ఫోటాన్ ను *hν*, (ఫోటాన్ శక్తి) తో సూచిస్తారు. ఇక్కడ h అనేది ప్లాంక్స్ కాన్స్టంట్, గ్రీకు అక్షరం న్యూ (ν) ఆ ఫోటాను యొక్క ఫ్రీక్వెన్సీ. 
## పుట్టుక
1900 లో మాక్స్ ప్లాంక్ కృష్ణ వస్తువుల వికిరణాన్ని గురించి అధ్యయనం చేస్తున్నపుడు వాటినుండి వెలువడే విద్యుదయస్కాంత తరంగాలు ఒక నిర్ణీత పరిమాణం కలిగిన శక్తిలాగా విడుదల అవుతుంటాయని భావించాడు. అంతకు మునుపు ఈ శక్తిని క్వాంటమ్ (అంటే ఒక యూనిట్ అని అర్థం వస్తుంది) అనే పేరుతో కొలిచేవారు. 1905 ఆల్బర్ట్ ఐన్‌స్టీన్ వాటిని *లైట్ క్వాంటమ్* అన్నాడు. 1928లో ఆర్థర్ కామ్టన్ అనే శాస్త్రవేత్త దానికి ఫోటాన్ అనే పేరు వాడాడు.

## భౌతిక ధర్మాలు
ఫోటానుకు ఎటువంటి ద్రవ్యరాశి, విద్యుదావేశం ఉండవు. అది ఒక స్థిరమైన కణం.

## చరిత్ర
18 వ శతాబ్దం దాకా చాలా సిద్ధాంతాల్లో కాంతి అనేది కణాలతో కూడుకుని ఉంటుంది అని భావిస్తూ వచ్చారు. కానీ ఈ కణ సిద్ధాంతం వల్ల కాంతి ఎందుకు వక్రీభవనం చెందుతుందో వివరించలేకపోయారు. అప్పుడే రెనీ డెకార్ట్ (1637), రాబర్ట్ హుక్ (1665), క్రిస్టియాన్ హైగెన్స్ (1678) అనే శాస్త్రవేత్తలు కాంతి తరంగ రూపంలో ఉంటుందని సిద్ధాంతాలను ప్రతిపాదించారు. అయితే ఐజాక్ న్యూటన్ ప్రభావం వలన కాంతి కణ సిద్ధాంతాలే ఎక్కువ ప్రబలంగా ఉండేవి. 19వ శతాబ్దం మొదట్లో థామస్ యంగ్, అగస్ట్ ఫ్రెస్నెల్ అనే శాస్త్రవేత్తలు కలిసి కాంతి వక్రీభవనం తరంగాలను అడ్డుకోవడం వల్ల కలుగుతుందని నిరూపించారు. దాంతో 1850 నుంచి కాంతి తరంగ సిద్ధాంతం బలం పుంజుకోవడం మొదలైంది.

## మూలాలు


వర్గం:భౌతిక శాస్త్రం
జెజ్జాల కృష్ణ మోహన రావు

thumb|జెజ్జాల కృష్ణ మోహన రావు
జెజ్జాల కృష్ణ మోహన రావు తెలుగు రచయిత. అతను ఛందస్సులో అనేక వ్యాకరణ అంశాలను అంతర్జాలం ద్వారా అందించారు. 

## జీవిత విశేషాలు
నెల్లూరు జిల్లాలో  1943 వ సంవత్సరంలో జన్మించారు.  వీరు మదరాసులో (చెన్నై) ఎస్.ఎస్.ఎల్.సి చదివారు.  అప్పట్లో వీరికి తెలుగు మాస్టారుగా వేదం వేంకట కృష్ణ శర్మ ఉండేవారు.  తిరుపతిలో ఉన్నతాబ్యాసము చేసి  IISc,బెంగుళూరులో Crystallography లో Ph.D పట్టా పొందారు.  తర్వాత  1980 దాకా మధురై కామరాజ్ విశ్వవిద్యాలయంలో రీడర్‌గా విద్యాబోధన చేశారు. 

తర్వాత అమెరికా వెళ్లి అక్కడే లో శాస్త్రజ్ఞునిగా దీర్ఘకాలం ప్రవాస జీవితం గడిపారు. వీరు   ఛందస్సు మీద విస్తారంగా వ్యాసాలు రచించారు.  పాటలు పద్యాలు రాశారు. అనువాదాలు చేశారు.   వీరి సుభాషితాల సంకలనం: Today’s Beautiful Gem. ఛందశ్శాస్త్రంలో కృషి, పరిశోధనకు గాను విరోధినామ (2009)సంవత్సరపు బ్రౌన్ పురస్కారాన్ని అందుకున్నారు.

వీరి ప్రస్తుత నివాసం: ఫ్రెడరిక్, మేరీలాండ్, అ.సం.రా.   హాబీలు: సాహిత్యము, సంగీతము, ముగ్గులు

## మూలాలు

వర్గం:1943 జననాలు
వర్గం:నెల్లూరు జిల్లా వ్యక్తులు
మొగ్డుంపల్లి

**మొగ్డుంపల్లి** నల్గొండ జిల్లా ఉన్న ఒక పల్లెటూరు తెలంగాణ రాష్ట్రం రాజధాని హైదరాబాద్ నుండి 45 కిలోమీటర్ దూరంలో ఉంది, బీబీనగర్ కి 4.5 కిలోమీటర్ దూరం లోను భువనగిరికి 8.5 కిలోమీటర్ల దూరంలో ఉన్న మారుమూల పల్లెటూరు. మొగ్డుం పల్లి వూరికి ఒక ఫర్లంగ్ దూరంలో బీబీనగర్ నుండి వచ్చే వాగు ఉంటుంది 25 యేండ్లక్రితం ఆ నది బాగా నీళ్ళతో నిండి ఉండేది. ఆ వూరికి సగం కిలోమీటర్ దూరంలో గొల్లగూడెం ఉంది అక్కడ ఎక్కువ శాతం గొల్ల వారి నివసిస్తారు అక్కడ చాల కొద్దిమంది నివసిస్తారు 25 నుండి 30 ఇండ్ల వరకు మాత్రమే ఉంటాయి అక్కడ ఒక టెంపుల్ ఉంది అదే నరసింహా స్వామి దేవాలయం ప్రతి ఏడాది అగ్నిగుండాలు అని జాతర అవుతుంది ఆ దేవాలయ బాగోగులు అక్కడ ఉన్న గొల్ల కులానికి సంబదిత కార్యకర్తలు నిర్వహిస్తారు.

ఇక మొగ్డుం పల్లి 200 పైగా కడప ఉంటుంది వూరికి మద్యలో పంచాయతి కార్యాలయం ఉంటుంది ఆ ఆఫీసు ముంది పెద్ద రాయి చెట్టు ఊరిలోని అందరు సాయంకాలం సమయంలో ఆ చెట్టుక్రింద కూర్చొని ముచ్చట్లు పెడతారు అంతేకాదు వూరిలో ఎ పంచాయతి వచ్చిన అక్కడే చర్చలు జరిగుతాయి. ఆ వూరికి తూర్పు దిక్కున వాగు ( యేరు కతువా ) ఆనకట్టు ఉంది అక్కడ నీటిని నిల్వచేసి పంట పొలాలకు పంపుతారు. ఆనకట్ట క్రింద ఆ ఊరిలోని యువత చేపలను పడతారు. ఇక ఆ వూరికి పడమర ప్రాథమిక పాఠశాల ఉంది దాదాపుగా ఆ ఊరిలోని వారందరూ ఆ పాఠశాల లోనే చదివేవారు ఆ స్చూల్కి ఎడమ వైపు వూరి దేవత దేవాలయం ఉంది ప్రతి రెండు యేండ్లకు ఒక్కసారి జాతహర అవుతుంది ఆ పండుగకు మాత్రం ఆ ఊరిలోనూ వారందరూ కొత్త బట్టలు, ఇంటి ఆడపడుచులను పిలిచి వారికి భోజన తాంబూలాలు ఇచ్చే ఆనవాయితీ వస్తుంది . వూరికి దక్షణ బాగాన రాయిపహాడ్ అనే వూరి ఉంది మొగ్డుమ్పల్లి నుండి మొదలుకొని రాయిపాహాద్ వారకు అన్ని చేలకలు పొలాలు ఉంటాయి . వూరికి ఉత్తరం భాగంలో ఉంది వాగు ఆ వాగు 365 లోజులు పారే వాగు కాలక్రమేనా ఎండిపోయింది. పూర్వ కాలంలో ఈ వాగుని చూసి ఆ వూరి మగవారికి పిల్లను కూడా ఇవ్వని సంఘటనలు ఉన్నాయంటే అతిశయోక్తి లేదు.
వెల్లాల సదాశివశాస్త్రి

**వెల్లాల సదాశివశాస్త్రి **(1861-1925) మహబూబ్ నగర్ జిల్లాకు చెందిన కవి. జిల్లాలోని పెబ్బేరు మండలంలోని అయ్యవారిపల్లె ఇతని స్వగ్రామం. తల్లి వెంకటసుబ్బమ్మ, తండ్రి శంకరజ్యోసులు. ఇతడు జటప్రోలు సంస్థానంలో నివసించాడు. ఇతడు ప్రధానంగా చరిత్ర సంబంధిత రచనలు చేశాడు. సురభి మాధవ రాయలు వ్రాసిన చంద్రికా పరిణయం కావ్యానికి అవధానం శేషశాస్త్రితో కలిసి వ్యాఖ్య వ్రాశాడు. ఇతడు మొత్తం 27 గ్రంథాలు రచించాడు. వాటిలో 15 గ్రంథాలు మాత్రం ముద్రించబడ్డాయి. తెల్కపల్లి రామచంద్రశాస్త్రితో ఇతనికి సాహిత్యపరమైన వాదవివాదాలు చెలరేగినాయి. రామచంద్రశాస్త్రి *భారతీ తారామాల* రచన చేస్తే దానిని ఇతడు *భారతీతారామాల ఖండనము* అనే పేరుతో విమర్శించాడు. ఇతడు "రామచంద్ర పంచకము" పేరుతో రామచంద్రశాస్త్రిని విమర్శిస్తే, తెల్కపల్లి రామచంద్రశాస్త్రి "సదాశివాష్టకము" పేరుతో బదులు ఇచ్చాడు. ఇలా ఇరువురూ నిందాపూర్వక పద్యాలు వ్రాసుకున్నారు.

## రచనలు
ఇతని ముద్రిత రచనలు:
# కావ్యాలంకార సంగ్రహ విమర్శనము
# వెలుగోటివారి రాజవంశ చరిత్రము
# సురభి వంశచరిత్రము
# ఆంధ్రుల చరిత్ర - విమర్శనము
# వీరభద్రీయ ఖండనము 
# కంఠీరవ చరిత్రము
# రామచంద్ర చరిత్రము
# నామిరెడ్డి చరిత్రము
# యతినిందా నిరాకరణము
# రామానుజ గోపాల విజయము
# ఆంధ్ర దశరూపక విమర్శనము
# కన్యకాంబ చంపువు (సంస్కృతం)
# పరివ్రాజ చంద్రిక
# ఉద్యాహాభాస విరాసం
# ఖండనాభాస నిరసనము

## మూలాలు

వర్గం:మహబూబ్ నగర్ జిల్లా ఆధునిక కవులు
వర్గం:తెలుగు కవులు
వర్గం:తెలంగాణ కవులు
వర్గం:19వ శతాబ్దపు వ్యక్తులు
వర్గం:20వ శతాబ్ద కవులు
ఇంజెక్షన్

**ఇంజెక్షన్** లేదా **సూది మందు** అనగా సాధారణంగా సూది, సిరంజితో శరీరంలోకి మందు ద్రవాలను పంపటానికి వాడుతుంటారు.. సూది మందులలో అనేక రకాలున్నాయి. అటువంటివి:

* ఇన్‌ట్రాడెర్మల్ (చర్మం యొక్క పై పొరకు కొంచెం కింద)
* సబ్కటానియోస్ (చర్మం కింద కొవ్వు పొర లోకి)
* ఇంట్రామస్క్యులార్ (కండరం లోకి)
* ఇంట్రావీనస్ (సిర లోకి) 
* ఇంట్రాసియస్ (ఎముకలోకి)
* ఇన్‌ట్రాపెరిటొనియల్ (పొత్తికడుపు కుహరంలోకి)

## వాడుకలో
ఇంజెక్షన్లు అనారోగ్యమును నిరోధించడానికి లేదా ఔషధం ఇవ్వడానికి ఉపయోగిస్తారు.

ఇంజెక్షన్ల ద్వారా అనారోగ్యమును నిరోధించడానికి వైరస్ యొక్క చనిపోయిన లేదా బలహీనపడిన వెర్షన్ శరీరంలోకి ఎక్కించుతారు ఇవి ఎక్కించటం ద్వారా అనారోగ్యమును నిరోధించడానికి అవసరమైన శక్తి సమర్థ్యాలను శరీరం సమకూర్చుకుంటుంది, ఎక్కించబడిన వైరస్ ముందస్తుగానే మరణించినది లేదా బలహీనపడినది అయినందువలన శరీరం ఆ వైరస్ ను తొందరగా నాశనం చేయగలుగుతుంది, ఇటువంటి వైరస్ భవిష్యత్తులో మళ్ళీ శరీరంలోకి ప్రవేశించినట్లయితే సులభంగా శరీరం దానిని ఎదుర్కొని చంపగలుగుతుంది.

## Inj diclo

## వాడుకలో జాగ్రత్తలు

## మూలాలు

## బయటి లింకులు

*Information about injections from the *[[Merck Manual]]*
*Information about intradermal injections
*FDA Center for Drug Evaluation and Research Data Standards Manual: Route of Administration
*Revolutions Medical Corp Retractable Syringe
*Revolutions Medical Corp RevVac™ Retracting Safety Syringe Demonstration

వర్గం:వైద్యము
యాత్రాస్మృతి

**యాత్రాస్మృతి** దాశరథి కృష్ణమాచార్య రాసిన ఆత్మకథాత్మక రచన. ఈ పుస్తకంలోని పలు వ్యాసాలు దాశరథి కృష్ణమాచార్యుల జీవితం, ఆసక్తులు, ఆలోచనలు ప్రతిబింబించడమే కాక ఆనాటి సాంఘిక, రాజకీయ పరిస్థితులూ కనిపిస్తాయి.

ఈ పుస్తకంలోని వ్యసాలలో దాశరథి ఆనాటి తెలంగాణ పరిస్థితులను, నిరంకుశ పరిపాలన కింద నలిగిపోయిన ప్రజల ఇక్కట్లను, రాక్షసమైన ఏలుబడిలో అణచి వేయబడిన ప్రజల భాషల దయనీయస్థితిని, సంస్కృతిని, ఆనాటి చెరసాలలోని పరిస్థితులను, సమాజాన్ని చక్కగా చిత్రించాడని 1988లో వెలువడిన తొలి ప్రచురణకి రాసిన ముందుమాటలో దేవులపల్లి రామానూజ్రావు రాసాడు.

## నేపథ్యం
పురాణం సుబ్రహ్మణ్య శర్మ ప్రేరణతో దాశరథి కృష్ణమాచార్య ఆంధ్రజ్యోతి వారపత్రికలో 1980లలో దాదాపు 70 వారాలపాటు వ్యాసాలు రాసాడు. తరువాత ఆ వ్యాసాలను స్వయంగా ఆయన చేసిన మార్పులతో ఉన్న ప్రతిని అతని మరణానంతరం తొలిసారిగా ప్రచురించారు. ఈ యాత్రాస్మృతిని దాశరథిగారు ముందు స్వీయచరిత్రగా ఉద్దేశించి రాసినట్లు లేదు. మొదటి ప్రకరణాలలో స్వీయచరిత్రకన్నా సాహిత్య విషయాలు, పరిచితులైన సాహితీకారుల గురించి, సాహితీ ఉద్యమాల గురించి చెప్పిన కబుర్లే ఎక్కువ.  పుస్తకంలో శీర్షికలలో రుబాయీలు, ఇక్బాల్ కవిత, గోలకొండ పత్రిక, ముషాయిరాలు, గాలిబ్ గజల్, చెళ్ళపిళ్ళ ఇలా ఉంటుంది వరుస. ఆలంపురంలో 1953 జనవరి11న జరిగిన ఆంధ్ర సారస్వత పరిషత్తు ఏడవ మహాసభల గురించి చాలా ప్రకరణాలున్నాయి. ఆ సభలలో వివిధ ప్రాంతాల నుండి వచ్చిన కవుల గురించి విశేషాలున్నాయి. 

పుస్తకం మధ్య భాగంలో దాశారథి జైలు అనుభవాల గురించి, ఆ సమయంలో తెలంగాణా ప్రాంతంలో జరుగుతున్న సంఘటనల గురించి ఉంది.  ఆ కాలంలో తెలంగాణాలో ముఖ్యమైన వ్యక్తుల వ్యక్తిత్వాలు, ఉద్యమాల గురించి తెలియజేసాడు. 

తెలంగాణా విమోచనం తర్వాత విశాలాంధ్ర నిర్మాణం గురించి భిన్నాభిప్రాయాలు వినవచ్చాయి. దాశరథి అభిలాష మాత్రం మహాంధ్రనిర్మాణమే. “కోటితమ్ముల కడ రెండు కోట్ల తెలుగుటన్నలను గూర్చి వృత్తాంతమందజేసి మూడు కోటుల నొక్కటే ముడి బిగించి” మహాంధ్రసౌభాగ్యగీతి పాడిన దాశరథి  మహాంధ్రోదయం అన్న ఖండకావ్య సంపుటిని ప్రచురించారు. 1956 నవంబరు 1న ఆంధ్రప్రదేశ్ అవతరణతో ఈ యాత్రాస్మృతి అంతమౌతుంది.

## మూలాలు
చిలుముల విఠల్ రెడ్డి

thumb|చిలుముల విఠల్ రెడ్డి
**చిలుముల విఠల్‌ రెడ్డి** (1914 - 2012) కమ్యూనిస్టు నాయకుడు, ఆంధ్రప్రదేశ్ మాజీ శాసన సభ్యుడు. సిపిఐ శాసనసభా పక్ష నాయకుడిగా ఆయన కూడా పనిచేశారు. మాజీ ముఖ్యమంత్రి ఎన్టీ రామారావుతో ఆయనకు అత్యంత సన్నిహిత సంబంధాలు ఉండేవి. విఠల్ రెడ్డిని అప్పట్లో ఎన్టీఆర్ *బావ*గా అభివర్ణించేవారు. 

## జీవిత విశేషాలు
విఠల్ రెడ్డి స్వగ్రామం కౌడిపల్లి. 6వ తరగతి వరకు చదువుకున్న విఠల్ రెడ్డిది వేల ఎకరాల భూస్వామ్య కుటుంబం. అయితే కమ్యూనిజం పట్ల ఆకర్షితుడై 1954లో సీపీఐలో చేరి నిజాంకు వ్యతిరేకంగా ఉద్యమంలో పాల్గొన్నారు. 1957లో మొదటిసారి నర్సాపూర్ నియోజకవర్గం నుంచి ఎమ్మెల్యేగా పోటీ చేసి ఓటమి పాలయ్యారు. 1956-62 వరకు కౌడిపల్లి సర్పంచ్‌గా కొనసాగారు.

1962లో మొదటిసారి సీపీఐ తరపున ఎమ్మెల్యేగా గెలుపొంది అసెంబ్లీలో అడుగుపెట్టారు. 1966లో విశాఖ ఉక్కు కర్మాగారం ఏర్పాటుకై ఉద్యమించి శాసనసభకు రాజీనామా చేసిన 67 మంది శాసనసభ్యులలో ఈయనా ఒకడు.

ఆ తర్వాత 1978లో, 1985, 89, 94ల్లో వరుసగా మూడుసార్లు ఎమ్మెల్యేగా గెలుపొందారు. 1999 ఓటమి తరువాత వయోభారం, అనారోగ్య కారణాల వల్ల రాజకీయాలకు దూరంగా ఉన్నారు.

ఆయన అక్టోబరు 19 2012 న మెదక్ జిల్లా నర్సాపూర్‌లో తుదిశ్వాస విడిచారు.

## మూలాలు

## ఇతర లింకులు

వర్గం:మెదక్ జిల్లా రాజకీయ నాయకులు
వర్గం:కమ్యూనిస్టు నాయకులు
వర్గం:2012 మరణాలు
వర్గం:1914 జననాలు
వర్గం:మెదక్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:ఆంధ్రప్రదేశ్ శాసన సభ్యులు (1962)
వర్గం:ఆంధ్రప్రదేశ్ శాసన సభ్యులు (1978)
వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1989)
వర్గం:ఆంధ్రప్రదేశ్ శాసన సభ్యులు (1994)
సెన్సర్

**సెన్సర్** (**Sensor**) అనేది భౌతిక దృగ్విషయాన్ని గ్రహించడం కోసం అవుట్‌పుట్ సిగ్నల్‌ను ఉత్పత్తి చేసే పరికరం. 

విస్తృత నిర్వచనంలో, సెన్సార్ అనేది పరికరం, మాడ్యూల్, యంత్రం లేదా ఉపవ్యవస్థ. ఇది దాని చుట్టూ ఉన్న పరిసరాలలో జరిగే సంఘటనలు లేదా మార్పులను గుర్తించి సమాచారాన్ని ఇతర కంప్యూటర్ ప్రాసెసర్ లాంటి ఎలక్ట్రానిక్ ఉపకరణాలకు పంపుతుంది.
ఈ సిగ్నల్ ను పరిశోధకులు లేదా ఇతర ఉపకరణాలు గమనించవచ్చు. ఉదాహరణకు, థర్మామీటర్  పాదరసం ద్రవం విస్తరణ, సంకోచములను కొలిచి ఉష్ణోగ్రతగా మారుస్తుంది. ఈ కొలవబడిన ఉష్ణోగ్రత కాలిబ్రేటెడ్ గ్లాస్ ట్యూబ్ పై కనిపిస్తుంది. సెన్సార్లలో చాలా రకాలు ఉన్నాయి. వీటిని అనేక రోజువారీ వస్తువులలో ఉపయోగిస్తారు. ఇళ్ళు, కార్యాలయాలు, కార్లు మొదలైన వాటిలో  వివిధ రకాల సెన్సార్లను కనుగొనవచ్చు. ఉనికిని గుర్తించడం ద్వారా లైట్లను ఆన్ చేయడం ద్వారా, గది ఉష్ణోగ్రతను సర్దుబాటు చేయడం, పొగ లేదా మంటలను గుర్తించడం అనేక పనులు సెన్సార్ ద్వారా చేయవచ్చు. 

టచ్-సెన్సిటివ్ లిఫ్ట్ బటన్లు, లాంప్స్ వంటివి నేల అంతస్తుకు తాకినప్పుడు  ఈ సెన్సార్ల లలో  లెక్కలేనన్ని అనువర్తనాలు ఉన్నాయి, ఈ అనువర్తనాల్లో బండ్లు, యంత్రాలు, అంతరిక్ష సాంకేతికత, ఔషధాలు, రోబోటిక్స్ ఉన్నాయి. 

సాధారణంగా  సెన్సార్ ద్వారా కొలిచిన మొత్తం మారినప్పుడు సెన్సార్ యొక్క అవుట్పుట్ ఎంత తరచుగా మారుతుందో  అది సెన్సార్ యొక్క సున్నితత్వం సూచిస్తుంది. ఉదాహరణకు, ఉష్ణోగ్రతలో 1 ° C మార్పు ఫలితంగా థర్మామీటర్ యొక్క పాదరసం 1 సెం.మీ ద్రవీకృతమైతే, దాని సున్నితత్వం 1 సెం.మీ /. C. చాలా చిన్న మార్పులను కొలిచే సెన్సార్లలో చాలా ఎక్కువ సున్నితత్వం ఉండాలి. సెన్సార్లు వారు కొలిచే వాటిపై కూడా ప్రభావం చూపుతాయి; ఉదాహరణకు, గది ఉష్ణోగ్రతను కొలవడానికి ఉపయోగించే థర్మామీటర్ వేడి ద్రవంతో నిండిన కప్పులో పోయడం ద్వారా చల్లబడుతుంది, థర్మామీటర్ ఆ ద్రవం ద్వారా వేడి చేయబడుతుంది. సెన్సార్ల రూపకల్పన కొలత పని చేసే దానిపై తక్కువ ప్రభావాన్ని కలిగి ఉండాలి. సెన్సార్ యొక్క సంక్షిప్తీకరణతో ఇది తరచుగా మెరుగుపడుతుంది, ఇతర ప్రయోజనాలను కూడా అందిస్తుంది.

**ఎలక్ట్రానిక్ సెన్సార్** వేడి, కాంతి, ధ్వని, కదలిక వంటి ఉద్దీపనలను విద్యుత్ సంకేతాలుగా మారుస్తుంది. ఈ సంకేతాలు ఇంటర్ఫేస్ ద్వారా పంపబడతాయి, అవి వాటిని బైనరీ కోడ్‌గా మారుస్తాయి  ప్రాసెస్ చేయబడే కంప్యూటర్‌కు వాటిని  పంపుతాయి.

## మూలాలు


వర్గం:కొలత పరికరాలు
వర్గం:సెన్సార్లు
కవితా కృష్ణన్

**కవితా కృష్ణన్ ** అఖిల భారతీయ అభ్యుదయ మహిళా సమాఖ్య (AIPWA) కార్యదర్శి. భారత కమ్యూనిస్ట్ పార్టీ (మార్క్సిస్టు-లెనినిస్టు) (సిపిఐ-ఎంఎల్) ఆధ్వర్యంలో వెలువడుతున్న 'విమోచన ' మాస పత్రికకు సంపాదకురాలు కూడా. మహిళా హక్కుల ఉద్యమకారిణి. ఆమె నిర్భయ ఢిల్లీ గ్యాంగ్ రేప్ సంఘటనపై, ఆ తర్వాత మహిళలపై జరిగిన అనేక హింసాత్మక సంఘటనలకు వ్యతిరేకంగా ఉద్యమాలు చేసింది. 
## స్వస్థలం
కవిత తమిళనాడులోని కూనూర్లో జన్మించింది. చత్తీస్‌ఘఢ్ లోని భిలాయిలో పెరిగింది. ఆమె తండ్రి ఒక స్టీల్ ప్లాంట్‌లో ఇంజనీర్గా పనిచేసేవాడు. ఆమె తల్లి సునితా కృష్ణన్ ఆంగ్లం భాష అధ్యాపకురాలు. కవిత జె.ఎన్.యూనివర్సిటిలో ఇంగ్లీష్ సాహిత్యంలో ఎం.ఫిల్., పూర్తి చేసింది.

## స్వేచ్చా శృంగార ఉద్యమం
ఇటీవల (మే,2016) కవితా కృష్ణన్ వార్తల్లో వ్యక్తిగా నిలిచారు. 'ఫ్రీ సెక్స్ ' (స్వేచ్ఛా శృంగారం') పేరుతో సామాజిక మాధ్యమాలలో ఆమె తన అభిప్రాయాలను వెలుబుచ్చి వార్తల్లో నిలిచారు. పరస్పర అంగీకారంతో ఎవరు ఎవరితోనైనా, ఏ సమయంలో నైనా స్వేచ్ఛగా శృంగారంలో పాల్గొనే అవకాశం ఉండాలన్నది ఆమె అభిప్రాయం. అన్ ఫ్రీ సెక్స్ అనేది మహిళలను బలవంతపెట్టడం లాంటిదేనని.. సెక్సువల్ విషయాలకు సంబంధించి స్త్రీకి పూర్తి వ్యక్తిగత స్వేచ్ఛ ఉండాలన్నది ఆమె అభిప్రాయం. ఈ విషయంపై ఆమెకు కొంతమంది మద్దతుగా నిలిస్తే, మరికొందరు తీవ్రంగా విమర్శించారు. అలాంటి వారిలో డీఎం దాస్ ఒకరు. ఆయన కవితా కృష్ణన్‌ను "అమ్మ లేక మీ కూతురు ఫ్రీ సెక్స్ లో పాల్గొన్నారేమో అడుగు " అని ప్రశ్నించాడు. దీనిపై కవితా కృష్ణన్ కుడా ఏ మాత్రం వెనక్కి తగ్గలేదు. అవును "మా అమ్మ ఫ్రీ సెక్స్ చేసింది. మా అమ్మ లాగే మీ అమ్మ కూడా చేసే ఉంటుంది. లేకపోతే అది రేప్ అవుతుంది.. అర్థమైందా?" అంటూ సమాధానం ఇచ్చింది. ఇది ఇంతటితో ఆగకుండా.. కవితా కృష్ణన్ అమ్మకూడా ఇందులో భాగం అయింది.
హాయ్ దాస్ నేను కవితా అమ్మను. నేను ఫ్రీ సెక్స్ లో పాల్గొన్నాను. అది నా ఇష్టపూర్వకంగా జరిగింది. నాకు నచ్చిన వ్యక్తులతో నాకు నచ్చిన సమయంలో సెక్స్ లో పాల్గొనే హక్కు నాకుంది. ప్రతి మహిళా లేదా పురుషుడు సెక్స్ విషయంలో తమకు నచ్చినట్టుగా ఉండే హక్కు ఉంది. బలవంతపు సెక్స్ చేయవద్దు. ఫ్రీ సెక్స్ చేయండి అంటూ కవితా కృష్ణన్ అమ్మ కుడా చెప్పింది. మహిళా హక్కుల కోసం గొంతెత్తి కొత్త నినాదం వినిపిస్తున్న ఈ తల్లీ కూతుళ్లను అభ్యుదయ మహిళాలోకం అభినందిస్తుంది.
## మూలాలు

వర్గం:సామాజిక ఉద్యమకారులు
వర్గం:మహిళా కార్యకర్తలు
వర్గం:ఆదర్శ వనితలు
వర్గం:ఛత్తీస్‌గఢ్ వ్యక్తులు
వర్గం:సంపాదకులు
వర్గం:100 బి.బి.సి మహిళలు
బ్రహ్మోత్సవం (సినిమా)

**[[బ్రహ్మోత్సవం]] ** 2016 మే 20న విడుదలైన తెలుగు సినిమా.
## కథ
అజయ్ (మహేష్ బాబు) ది ఒక పెద్ద ఉమ్మడి కుటుంబం.

## తారాగణం

* మహేష్‌
* సమంత
* కాజల్‌
*సత్యరాజ్
*ప్రణీత
*జయసుధ
*రావు రమేష్‌
*రేవతి
*జయప్రకాశ్ రెడ్డి
*  ఈశ్వరీ రావు 
*వెన్నెల కిశోర్
*తులసి
*సాయాజీ షిండే
*ముకేష్ రిషి
*కృష్ణ భగవాన్
*శ్రీరంజని (కాజల్ తల్లి)
* అవంతిక వంద‌న‌పు
**పాటలు** 

నాయుడోల్ల ఇంటికాడ , అంజనా సౌమ్య, రమ్య బెహరా, రచన: సిరివెన్నెల సీతారామశాస్త్రి

## సాంకేతికవర్గం
*సంగీతం: మిక్కీ జె. మేయర్‌
*కూర్పు: కోటగిరి వెంకటేశ్వరరావు
*ఛాయాగ్రహణం: ఆర్‌. రత్నవేలు
*నిర్మాతలు: పర్ల్‌ వి. పొట్లూరి, పరమ్‌ వి. పొట్లూరి, కవిన్‌ అన్నే
*రచన, దర్శకత్వం: శ్రీకాంత్‌ అడ్డాల
*విడుదల తేదీ: మే 20, 2016

## సంగీతం
Mickey J. Meyer was signed to compose the film's soundtrack and background score. In early March 2015, Meyer recorded a song whose vocals were provided by Abhay Jodhpurkar. Later, the team approached Gopi Sundar to score the background music for this film. The film's audio was launched in a grand ceremony on 7 May at JRC Convention Center.

## మూలాలు

## బయటి లింకులు

వర్గం:2016 తెలుగు సినిమాలు
వర్గం:కాజల్ అగర్వాల్ నటించిన సినిమాలు
వర్గం:సమంత నటించిన సినిమాలు
పుండరీకుడు

**పుండరీకుడు** లేదా **పుండలీకుడు** విఠోబా కు సంబంధించిన పురాణాల్లో కనిపించే చెందిన ఒక భక్తశిఖామణి. ప్రస్తుతం పండరీపురంలో నెలకొన్న వైష్ణవ దేవుడైన విఠోబాను ఈయనే భూమిపైకి రప్పించాడని భక్తుల విశ్వాసం. విఠోబాను ప్రధాన దైవంగా పూజించే వార్కరీ సంప్రదాయాన్ని కూడా ఈయనే ప్రారంభించాడు. 

పుండరీకుడు కుండలిని సాధన చేసిన అత్యంత ప్రాచీనమైన వ్యక్తి కూడా. కుండలినీ శక్తిని గ్రహించినవాడు కాబట్టి ఆయనను కుండలీకుడు అని కూడా అనేవారు. ఆ కుండలీకుడు కొద్దికాలానికి పుండలీకుడు అయ్యింది. ఈయన పండరీపుర ఆలయంలో ఉన్న మూలమార్తిని విష్ణువు లేదా కృష్ణుడి అవతారం కాదనీ, అది కుండలినీ శక్తికి ప్రతీక అని అభివర్ణించాడు. 

విఠోబా నిలుచున్న ఇటుక మూలాధార చక్రానికి ప్రతీక. విల్లులా వెనుకకు వంగిన చేతులు ఇడ, పింగళ నాడులు. అవి రెండు శరీర మధ్య భాగమైన సుషుమ్న లేదా బ్రహ్మనాడి దగ్గర కలుసుకుంటాయి. శరీరం విశ్వమంతా నిండిఉన్న శక్తికి స్త్రీ స్వరూపం. పైన ఉన్న లింగం పురుష ప్రకృతికి నిదర్శనం. ధ్యానం ద్వారా కుండలినీ మేల్కొన్నపుడు ఆ శక్తి తలపైనున్న సహస్ర చక్రాన్ని చేరుకుంటుంది. 

ఆయనకు రాజులు, కులీనులు పుండరీకునికి భక్తులుగా ఉండేవారు. వారే ఇక్కడ ఆలయాన్ని నిర్మించారు. తరతరాలుగా వస్తున్న కుండలినీ సాధన ఈ క్షేత్రాన్ని పవిత్రంగా మార్చింది. ప్రపంచం నలుమూలల నుంచి సత్యాన్వేషులంతా ఇక్కడికి వచ్చి భక్తి మార్గం ద్వారా తమ కుండలినీ శక్తిని తెలుసుకున్నారు. 

## తెలుగు సినిమా
పాండురంగ మహత్యం (1957) సినిమా ఈతని జీవితచరిత్ర ఆధారంగా నిర్మించబడినది. ఇందులో పుండరీకునిగా నందమూరి తారక రామారావు నటించాడు.

## మూలాలు

## ఆధార గ్రంథాలు
* 
* 

వర్గం:ఆధ్యాత్మిక గురువులు
జాతీయ రహదారి 565

**జాతీయ రహదారి 565** (**ఎన్.హెచ్ 565**), భారతదేశంలోని తెలంగాణ, ఆంధ్ర ప్రదేశ్ రాష్ట్రాలలో నిర్మించిన  కొత్త జాతీయ రహదారి. ఈ రహదారిని 565 గా నామకరణం చేసారు.

## మార్గం
ఇది తెలంగాణలొని నకిరేకల్ వద్ద జాతీయ రహదారి 65 జంక్షన్ వద్ద మొదలయి నల్గొండ, మాచెర్ల, మార్కాపురం, చినరికట్ల జంక్షన్ -పొదిలి, కనిగిరి, వెంకటగిరి మీదుగా వెళ్ళి ఆంధ్ర ప్రదేశ్లొని ఏర్పేడు రొడ్డువద్ద
జాతీయ రహదారి 71 జంక్షన్ వద్ద ముగుస్తుంది. ఈ రహదారి పొడవు ఆంధ్ర ప్రదేశ్ లో 420.05 కిమీ (261.01 మైళ్లు). ఈ రహదారి పొడవు  తెలంగాణ లో 86.06 కిమీ (53.48 మైళ్లు). 

## ఇవి కూడా చూడండి
* జాతీయ రహదారుల పేర్లు

## మూలాలు

వర్గం:జాతీయ రహదారులు
జాతీయ రహదారి 765

**జాతీయ రహదారి 765 (ఎన్.హెచ్ 765)**, భారతదేశంలోని తెలంగాణ, ఆంధ్ర ప్రదేశ్ రాష్ట్రాలలో నిర్మించిన కొత్త జాతీయ రహదారి. ఈ రహదారిని 765 గా నామకరణం చేసారు.

## మార్గం
ఇది తెలంగాణలోని హైదరాబాదు వద్ద మొదలయి కల్వకుర్తి, శ్రీశైలం, డొర్నాల మీదుగా వెళ్ళి ఆంధ్ర ప్రదేశ్లొని తొకపల్లె వద్ద జాతీయ వద్ద ముగుస్తుంది.

రాష్ట్రాల వారీగా రహదారి మార్గం పొడవు (కి.మి.):

* తెలంగాణ – 
* ఆంధ్ర ప్రదేశ్ – 

## ఇవి కూడా చూడండి
* పి.వి. నరసింహారావు ఎక్స్‌ప్రెస్ వే
* ఔటర్ రింగు రోడ్డు, హైదరాబాద్
* జాతీయ రహదారి 765

## మూలాలు

వర్గం:జాతీయ రహదారులు
వర్గం:తెలంగాణ రహదారులు